ШҲТ кеча ва бугун: Тошкент саммитидан нималар кутилмоқда?- Kruz.uz\nШҲТ кеча ва бугун: Тошкент саммитидан нималар кутилмоқда?\n10:34, 23.06.2016 1814 0 Жамият\nШанхай ҳамкорлик ташкилоти 2001 йилгача “Шанхай бешлиги” деб аталган. “Шанхай бешлиги” 1996 йилда Қозоғистон, Қирғизистон, Хитой, Россия ва Тожикистон ўртасида ҳарбий соҳада ишончни мустаҳкамлаш ва чегара ҳудудларда қуролли кучларни камайтириш тўғрисида келишув имзолангандан сўнг, ўз фаолиятини бошлаган.\n2001 йил 15 июнда Шанхай шаҳрида Қозоғистон, Қирғизистон, Россия, Хитой, Тожикистон ва Ўзбекистон давлатлари раҳбарлари томонидан Шанхай ҳамкорлик ташкилоти (ШҲТ) тузилиши ҳақида Декларация имзоланди.\nАфғонистон, Беларусь, Эрон ва Муғулистон Ташкилотда кузатувчи мақомига эга. Озарбайжон, Арманистон, Камбоджа, Непал, Туркия ва Шри-Ланка давлатлари ШҲТда “мулоқот йўлида ҳамкорлик” мақомини олган. 2010 йил апрель ойида Тошкент шаҳрида ШҲТ ва БМТ котибиятлари ҳамкорлиги тўғрисида Қўшма декларация имзоланди. Шунингдек, БМТнинг Осиё ва Тинч океани мамлакатлари учун иқтисодий ва ижтимоий комиссияси, Жануби-Шарқий Осиё давлатлари ассоциацияси, Евросиё иқтисодий ҳамжамияти, Мустақил Давлатлар Ҳамдўстлиги каби ташкилотлар билан расмий алоқалар ўрнатилган.\nТашкилот иккита доимий амалдаги органга, яъни Пекин шаҳрида ШҲТ Котибияти ва Тошкент шаҳрида ШҲТнинг Минтақавий Аксилтеррор тузилмаларига эга.\n2015 йил 9-10 июлда Уфа шаҳрида ШҲТнинг навбатдаги саммити бўлиб ўтди. Мазкур саммит давомида минтақавий муаммолар ва халқаро хавфсизликка доир долзарб масалалар юзасидан фикр алмашиниб, ташкилот фаолиятидаги устувор йўналишлар ва ШҲТ доирасида кўп томонлама ҳамкорлик ривожининг истиқболлари муҳокама қилинди.\nШҲТ саммити якунида давлат раҳбарлари томонидан Уфа декларацияси имзоланди, 2025 йилгача ШҲТ ривожланиш стратегияси, 2016-2018 йилларга мўлжалланган ШҲТга аъзо давлатларнинг терроризм, сепаратизм ва экстримизмга қарши курашиш учун ҳамкорлик Дастури тасдиқланди. Ҳиндистон ва Покистоннинг ШҲТ аъзолигига қабул қилиниши жараёнининг бошланганлиги ҳақида қарор қабул қилинди. Агар Ҳиндистон ва Покистон ШҲТга аъзо бўлиб кирса, бу ташкилот кўлами жиҳатидан дунёда БМТдан кейин иккинчи ўринда туради. Чунки, унга аъзо давлатларнинг ҳудуди 34 млн километр квадратни, яъни Евроосиё минтақасининг 60 фоизини ташкил этади. Аъзо давлатларнинг аҳолиси эса 3 миллиард 40 миллион кишига тенг бўлади, бу сайёрамиз аҳолисининг деярли ярмига тенг.\nШҲТнинг Уфа саммити якунланиши билан 2015-2016 йилларда Ташкилотга раислик Ўзбекистон Республикасига ўтди.\nЎзбекистон раислик қилувчи давлат сифатида ШҲТга аъзо давлатларнинг манфаатларини акс эттирувчи ўзаро манфаатли ривожланиш, ШҲТнинг халқаро майдонда обрўйининг ортиб боришини таъминлаш каби тамойилларга риоя қилишга ҳаракат қилди.\nМамлакатимиз ҳаётида кутилаётган катта сиёсий воқеа саналмиш ШҲТнинг Тошкент саммитида ташкилотга аъзо барча давлат раҳбарлари иштирок этади. Бундан ташқари, кузатувчи мақомига эга бўлган давлатлардан Афғонистон президенти Ашраф Ғани, Беларусь президенти Александр Лукашенко, Мўғулистон президенти Цахиагийн Элбэгдорж, Покистон президенти Мамнун Ҳусайн, Ҳиндистон Республикаси бош вазири Нарендра Моди, Эрон Ислом Республикаси Ташқи ишлар вазири Муҳаммад Зариф иштирок этади. Шунингдек, раислик қилувчи давлатнинг таклифи билан меҳмон сифатида Туркманистон президенти Гурбангули Бердимуҳамедов ҳам Тошкентга келади.\nШҲТ саммитида бир қатор халқаро ташкилотлар раҳбарлари ҳам иштирок этиши кўзда тутилган: Бирлашган Миллатлар Ташкилотининг Бош котиби ўринбосари Жефри Фелтман, Мустақил Давлатлар Ҳамдўстлигининг Ижроия қўмитаси ижрочи котиби Сергей Лебедев, Коллектив хавфсизлик шартномаси ташкилотининг Бош котиби Николай Бордюжа, АСЕАН Бош котиби Ле Лионг Минь ва Осиёда ўзаро ҳамкорлик ва ишонч чоралари кенгашининг ижрочи директори Гун Цзяньвэй.\nЎзбекистон Республикаси Ташқи ишлар вазирлиги Матбуот хизмати берган маълумотларга қараганда, ШҲТнинг Тошкент саммитига аъзо давлатлар, кузатувчи мақомига эга давлатлар, халқаро ташкилотлар ва чет эл ОАВ вакилларидан иборат тахминан минг киши иштирок этиши кутилмоқда.\n• Давлат раҳбарлари кун тартибига мувофиқ ШҲТ доирасида кўп қиррали ва ўзаро манфаатли ҳамкорликни янада чуқурлаштириш масалаларини муҳокама қиладилар, шунингдек, долзарб минтақавий ва халқаро масалалар юзасидан фикр алмашдилар.\n• Давлат раҳбарлари учрашув сўнгида асосий ҳужжат – ШҲТ ўн беш йиллигининг Тошкент деклорациясини имзолайдилар. Мазкур ҳужжатда ташкилотнинг ўтган 15 йилллик фаолиятини баҳолаш, аъзо давлатларнинг ШҲТ ривожланиши истиқболларига доир бир-бирига мужассам ёндашувлар, шунингдек, ҳозирги халқаро ва минтақавий вазиятга нисбатан давлатларнинг позициялари акс эттирилади.\n• Давлат раҳбарлари ШҲТнинг 2015 йилгача тараққиёт стратегиясини амалга тадбиқ этиш бўйича 2016-2020 йиллар оралиғида мўлжалланган Тадбирлар режасини тасдиқлайдилар.\n23-24 июнь кунлари ШҲТнинг Тошкентда ўтадиган саммитидан сўнг, Ўзбекистоннинг ташкилот раислиги муддати якунига етади.\nРуслан Сулаймонов, qalampir.uz\nКеча, 23:41 149\n10:38, 21.09.2019 337\n19:13, 19.09.2019 807\n12:52, 16.09.2019 4111\nБатир Матмуратов премъера Давлат пенсиялари диплом Қорақалпоғистон Республикаси ИИВ тўқнашди Алламурат Ўринбаев саноат Муса Ерниязов халқ таълими вазири ўринбосари\n18:06, 18.09.2019 964\n14:53, 21.09.2019 903


24 октябр 2021, Тошкент вақти: 05:03\n2021 йилнинг 21 июль куни Ғўс қишлоғи аҳолисининг норозилигини бостириш учун ҳарбийлар ташланган эди.\nСамарқанд вилоят, Ургут туман, Камонгарон ва Вағашти қишлоқлари аҳолиси ўртасида июнь ойининг ўртасида сув талашиш ортидан содир бўлган зиддиятдан сўнг, 15 августда икки қишлоқдан қарийб юз киши ҳибсга олиниб, 15 суткалик маъмурий қамоқ жазосини ўтаб чиққан.\nҲибсга олинган йигитларнинг аксарияти бу жанжалда қатнашмаган бўлса ҳам, оммавий ҳибсга олишлар чоғида ушланганини айтмоқда.\nҚамоқдан чиқиб келган йигитларнинг сўзларига кўра, улар ҳибсхонада ИИБ ходимлари томонидан аёвсиз калтакланган.\nШунингдек, Ғўс воқеасида айбланиб ҳибсга олинган Муродилло Азимов, бу воқеаларда умуман иштирок этмаганини айтар экан, шахсий адовати бор орган ходимлари уни аёвсиз калтаклаб, қовурғаларини синдириб юборганини иддао қилмоқда.\nУргут тумани ИИБ мулозими бу жанжалларда безориликда ва орган ходимларига бўйсунмасликда айбланиб, ўнлаб одам ҳибсга олинганини тасдиқлади.\nИсми сир қолишини сўраган маҳалла фаолининг айтишича, Камонгарон ва Вағашти қишлоқлари орасидаги сув жанжали йиллардан бери давом этмоқда:\n“Камонгаронликлар тоғдан ўзлари ҳашар қилиб, лоток ўрнатиб, сув олиб келган. Бунга бир, эллик йил бўлган. Кейин қўшни қишлоғимиз одамлари айтганки, бизларга ҳам беринглар бу сувдан, деб. Камонгаронликлар йўқ, ўзимизда 16 минг аҳоли бор, шундай ҳам етмай ётипти, бермаймиз, деган. Жанжал май ойидан бошланган эди. Лекин ҳеч ким ҳеч кимни ургани, бурнини қонатгани йўқ. Даҳанаки жанг бўлган. Июнь ойида ҳам зиддият давом этди. Августда эса, оммавий ҳибсга олиш бошланди. Камонгарон ва Вағашти қишлоғидан юзга яқин кишини ҳибсга олиб, ўн беш суткага қамашди. Кўпи чиқиб келди. Аммо ҳозир ҳам ўндан ортиқ одам ётибди. Улар ҳокимиятга қарши иш қилганликда айбланмоқда”.\n"Йигитларни майиб қилиб ташлашмоқда"\nИсми сир қолишини сўраган бошқа камонгаронлик иккита маҳалла оқсоқоли ҳам ҳибсга олинганини айтди:\n“Хўжа Аҳрор Валий МФЙ раиси Сафарали Нозимов ва яна бир маҳалла оқсоқоли Болта Акрамовларни ҳам қамашди. Сув учун икки қишлоқ орасидаги жанжал доим бўлиб келган. Лекин бу сафар армияни, солдатларни ташлаб, одамларни уйдан ҳам чиқармай қўйишди. Одамлар бунга жуда қаттиқ норозилик билдирди. Қамоққа олиш ўшандан буён давом этмоқда. Мана, кеча 5-6 сентябрь кунлари ҳам ўнлаб ёшларни олиб бориб тиқиб қўйишди. Қамоқдан чиқиб келганлар эса, милиция ходимлари уларни аямай калтаклаганини айтишмоқда. Бунақада ҳаммани майиб қилиб ташлашадику, булар”.\nИсми сир қолишини сўраган камонгаронлик ёшлардан бирининг айтишича, у дарвозасининг олдига чиқиб ўтиргани учун ўн беш суткага қамалган:\n“Биз биров билан уришмаган бўлсак, бировга тош отмаган бўлсак. Ўша жанжалда мен иштирок этмаган ҳам эдим. Жанжалдан кейин солдатлар келиб, комендантлик соати қилиб қўйишди. Уйда зерикиб, дарвозамизнинг тагига чиқиб ўтирган эдик. Солдатлар келиб, ушлаб олиб кетди ва ўн беш суткага қамалдим. Мелисахонада менинг нима айбим бор десам, жавоб ўрнига қорнимга роса тепишди. Кейин судга олиб боришди. Судя ҳам сўраб ўтирмай, 15 суткага кесиб юборди. Яқинда чиқиб келдим. Ҳозир даволаняпман”.\n"Йигитларда ҳам айб бор, лекин ИИБ ошириб юборди"\nМаҳалла фаолларидан бирининг айтишича, Камонгарон қишлоқ ёшлари милиция ходимларининг битта машинасини ағдариб ташлашган:\n“Бўлган бу, бўлмаган, деб ёлғон айтолмайман. Солдатлар келиб, тазйиқни жуда ошириб юборганидан кейин одамлар норози бўлиб кўчага чиқди. Битта машинани ағдариб ташлашган. Шундан кейин қама-қама яна авж олди. Айби борми, йўқми, қўлига тушган одамларни бир четдан олиб бориб тиқиб қўяверишди. Икки қишлоқ орасидаги мана шу сув жанжали аввалдан бор. Шавкат Мирзиёев ҳокимлик даврида ҳам бир қўзғалган эди. Лекин Мирзиёевнинг ўзи келиб тинчитиб кетган эди. Нега вилоят траҳбарлари келиб, аҳоли бошига кетадиган ичимлик сувни ўлчаб, бунчаси сенга, бунчаси сенга, деб муроса қилдириб кетмайди. Катта жанжал ҳиди келиб турган бўлса ҳам раҳбарлар бу муаммоларни ҳал қилишни халқнинг ўзига ташлаб қўйган. Шунинг ортидан бундай стихияли тўполонлар келиб чиқяпти".\n"Қилмаган айбни бўйнимга қўйиб, 15 сутка қамаб, қийнашди"\nУргут ИИБ ходимларининг қонундан ташқари ҳаракатлари қурбони бўлганини Ғўс қишлоғилик 31 яшар Муродилло Азимов ҳам таъкидлайди:\n“Россиядаги акамнинг фарзандини камситиб хўрлагани учун қўшнимга эътироз қилиб чиққан эдим. У эса отаси билан қўшилиб мени уриб ташлади. Касалхонага тушдим. Бўлган воқеа шу. ИИбга ариза бердим, лекин улар текширмади, аксинча урган болани Россияга қочириб юборишди ва участка нозирлари Шерзод Раҳмонов ва Фаррух Мамашукровлар мендан аризамни қайтариб олишни талаб қилишди. Мен йўқ дедим. Прокуратурага ёзиб бердим. Шундан улар менга қасдлашиб қолишди. 21 август куни мени ИИБга олиб кетишди. Ғўс қишлоғидан Ургутгача қорнимга бошимга уриб борди. Ўқчийман, қусаман, тинмай уриб боришди”\nМуродилланинг айтишича, уни калтаклаш ИИБнинг залида давом эттирилган:\n"Аваз Маҳмудов билан Фаррух Мамашукуров қаттиқ урди. Ичимга, бошимга, оёғимга роса тепишди. Эрталаб соат 10дан кечқурун соат 8гача навбатма-навбат уришди. Кейин судга олиб боришди. Судя нима гуноҳ қилдинг, деб сўради. Мен, шу қўшним билан уришиб қолганман дедим. Фаррух Мамашарипов эса, одамларни Ғўсдаги тўполонга йиққан одам шу бўлади, деб менга туҳмат қилди. Мен ўртоқ судья, менинг у тўполонларга умуман алоқам йўқ, қўшним мени ургани учун, ёзган нарсасига қўл қўймаганим учун олиб келишди, десам ҳам, судя менга қулоқ солмай 15 суткага қамаш ҳақида қарор чиқарди. Чиққанимиздан кейин Фаррух мени ва онамни яна ҳақорат қилди”.\nМуродилло Ғўс воқеалари бўлган куни у уйида уста ишлатаётгани, бу воқеаларга умуман аралашмаганини таъкидлайди:\n“Мени Самарқанд шаҳридаги маъмурий қамоққа олинганларни сақлаш ҳибсхонасига жойлаштиришди. Қорним шишиб кетди. Сиёлмай, ўрнимдан туролмай, температура қилиб ётиб қолдим. “Тез ёрдам” чақиришди. Дўхтирлар кўриб, буни олиб кетамиз, ичи бирор жойи ёрилиб кетган бўлиши мумкин, балки операция қилиш керакдир” деса ҳам, Ургут ИИБ бошлиғининг биздан борганлардан ҳеч кимни касалхонага чиқармасин деган кўрсатмаси бор, деб жавоб бермади. Ҳар куни оғриқ қолдирувчи “кетональ” уколини қилиб, олиб ўтиришди. Ўн кун оёққа туролмай ётдим”.\nМуродилло Азимов ўн беш суткалик қамоқ жазосини ўтаб бўлганидан сўнг, 5 сентябрь куни уйига жавоб берилган:\n“Келиб, дарҳол касалхонага бордим. Дўхтурлар текшириб, қовурға суякларим синганлигини, ичимда ҳаётий муҳим органлар шикастланганини айтдилар. Ҳозир касалхонада даволаняпман. Милиция ходимлари қасд олиш ёки норозиларни қамоққа олиш режасини бажариш учун ҳар қандай қонунсизликни қилишдан ҳали ҳам воз кечмабди”.\nМуродилло Азимовнинг айтишича, юқорида номлари келтирилган профилактика инспекторлари томонидан ҳали ҳам унга нисбатан таъқиб ва тазйиқ давом этмоқда.\nҚийноқларга изоҳ йўқ...\nУргут тумани ИИБ профилактика инспектори Фарруҳ Мамашукуров Озодлик билан суҳбатда Муродилло Азимовни калтаклаганини на инкор қилди, на тасдиқлади. Озодлик саволини эшитиб бир оз ўйланиб турди-да, алоқани узиб қўйди.\nЯна бир профилактика инспектори Аваз Маҳмудов, Муродилло Азимовни урганлигини инкор этди ва Озодликнинг қўшимча саволини эшитиши билан алоқани узди.\nУргут тумани ИИБнинг ўзини таништирмаган мулозими Озодлик билан суҳбатда, Камонгарон ва Вағашти қишлоқларидан 60 дан ортиқ одам ҳибсга олинганини тасдиқлади:\n“Бу болалар безорилик қилган. Ички ишлар ходимларини урган, машиналарини тошбўрон қилган. Анчаси 15 суткадан ётиб чиқди. Ҳозир қанчаси ётгани ҳақида менда маълумот йўқ. Уни тергов бўлимидан сўранг”.\nУргут тумани ИИБ тергов бўлими бошлиғи Муҳаммад Турдиев Озодлик қўнғироқларига жавоб бермади.\nЖорий йилнинг 21 июл куни ҳам Ургутнинг Ғўс қишлоғида юзлаб одам Телеграм орқали "ўз шаънларига ҳақоратли сўзлар ишлатгани" даъво қилинган шахсни жазолашни талаб қилишган, жамоат тартибини сақлаш учун ИИБ, махсус кучлар ва ҳарбийлар жалб қилинган эди.\nҲодиса пайти бир неча ғўслик жароҳат олган ва ўнлаб йигит ҳибсга олинган.


Расулуллоҳ алайҳиссолату вассаломнинг тупуклари теккан таомнинг баракали бўлиши (4) — Исломобод\nСиз шуердасиз Бош саҳифа → Расулуллоҳ алайҳиссолату вассаломнинг тупуклари теккан таомнинг баракали бўлиши (4)\nوعن جابر قال إنا يوم الخندق نحفر فعرضت كدية شديدة فجاؤوا النبي صلى الله عليه و سلم فقالوا : هذه كدية عرضت في الخندق فقال : «أنا نازل» ثم قام وبطنه معصوب بحجر ولبثنا ثلاثة أيام لانذوق ذوقا فأخذ النبي صلى الله عليه و سلم المعول فضرب فعاد كثيبا أهيل فانكفأت إلى امرأتي فقلت : هل عندك شيء ؟ فإني رأيت بالنبي صلى الله عليه و سلم خمصا شديدا فأخرجت جرابا فيه صاع من شعير ولنا بهمة داجن فذبحتها وطحنت الشعير حتى جعلنا اللحم في البرمة ثم جئت النبي صلى الله عليه و سلم فساررته فقلت : يا رسول الله ذبحنا بهيمة لنا وطحنت صاعا من شعير فتعال أنت ونفر معك فصاح النبي صلى الله عليه و سلم : «يا أهل الخندق إن جابرا صنع سورا فحي هلا بكم» فقال رسول الله صلى الله عليه و سلم: «لا تنزلن برمتكم ولا تخبزن عجينكم حتى أجيء» . وجاء فأخرجت له عجينا فبصق فيه وبارك ثم عمد إلى برمتنا فبصق وبارك ثم قال: «ادعي خابزة فلتخبز معك واقدحي من برمتكم ولا تنزلوها». وهم ألف فأقسم بالله لأكلوا حتى تركوه وانحرفوا وإن برمتنا لتغط كما هي وإن عجيننا ليخبز كما هو . متفق عليه\nЖобир розияллоҳу анҳудан ривоят қилинади: “Биз Хандақ куни (Мадина атрофидаги, ўзимиз ва душманларимиз орасидаги ерни) қазир эдик. Сўнгра қаттиқ ер чиқиб қолди. Саҳобийлар Набий соллаллоҳу алайҳи ва салламнинг ҳузурларига келиб, “Хандақдан қаттиқ ер чиқиб қолди”, дейишди. У зот соллаллоҳу алайҳи ва саллам: “Мен ўзим (хандаққа) тушаман”, дедилар ва ўринларидан турдилар. Ваҳоланки, у зот соллаллоҳу алайҳи ва салламнинг қоринларига тош боғланган эди. Бунинг сабаби шуки ўшанда биз уч кун туз тотмай қолиб кетган эдик. Кейин Набий соллаллоҳу алайҳи ва саллам чўқморни олдилар ва тошга зарба бердилар. Тош эса қум каби майдаланиб тушди. Мен аёлимнинг олдига бориб: “Ҳузурингда бирон нарса борми? Мен Набий соллаллоҳу алайҳи ва салламда қаттиқ очликни кўрдим”, деб айтдим. У ичида бир соъ арпаси бўлган халтани чиқарди. Бизнинг бир семиз қўзичоғимиз бор еди. Мен уни сўйдим, аёлим эса арпани янчди. Гўштни қозонга солдик. Сўнг Набий соллаллоҳу алайҳи ва салламнинг олдиларига бордим ва у зотга секингина: “Эй Аллоҳнинг расули! Кичкинагина бир қўзичоғимизни сўйдик. Аёлим арпадан талқон тайёрлади. Ўзингиз ва сиз билан бир неча киши бўлиб келинглар”, деб айтдим. Набий соллаллоҳу алайҳи ва саллам эса: “Эй Хандақ аҳли! Жобир таом тайёрлабди, тезда келинглар”, деб бақирдилар. Кейин менга: “То мен бормагунимча қозонингизни туширманг ва ҳамирингизни нон қилиб пиширмай туринг”, дедилар. Сўнг у зот соллаллоҳу алайҳи ва саллам келдилар ва аёлим ҳамирни олиб чиқди. Расулуллоҳ соллаллоҳу алайҳи ва саллам эса унга туфладилар ва барака сўраб дуо қилдилар. Сўнг қозоннинг олдига бордилар-да, (унга ҳам) туфладилар ва барака сўраб дуо қилгач аёлимга: “Нон пиширадиган бирон аёлни чақир, сен билан бирга нон пиширсин ва қозонингиздан (овқат) суз”, дедилар”. Жобир розияллоҳу анҳу сўзларида давом этиб айтдилар: “Улар (яъни саҳобалар) минг киши эди. Аллоҳга қасам ичиб айтаманки, барчалари овқатланиб, ҳатто таомни орттириб тарк қилдилар ва тарқалдилар. Қозонимиз эса бундан олдин қандай қайнаб турган бўлса, шундайлигича қайнарди. Ҳамиримиз ҳам бундан олдин қандай бўлса, шундайлигича нон бўлиб пишарди” (Муттафақун алайҳ).\nБу муборак ҳадиси шарифда Жобир розияллоҳу анҳу ўзлари гувоҳ бўлган мўжизани бизга етказишлари билан бир қаторда, бизга икки олам Сарвари “сизлардан бирортангиз то мен унга ота-онасидан, боласидан ва жамики инсонлардан севиклироқ бўлмагунимча (иймони комил) мўмин бўла олмайди”  деган сўзларига қай даражада амал қилганликларини кўрсатиб қўйдилар.\nЗеро, Жобир розияллоҳу анҳу ўз суюклиларини оч, қоринларига тош боғлаб олгаб ҳолда кўрганларидан кейин ҳотиржам қўл қoвуштириб тура олмадилар. Расулуллоҳ соллаллоҳу алайҳи ва салламни озгина таом билан бўлса ҳам меҳмон қилиш учун ўзлари, аҳли аёллари муҳтож бўлишига қарамасдан, уйларидаги бор нарсани сарфладилар. У зотни ўзларидан, аҳли аёлларидан устун қўйдилар.\nШунингдек, Набий соллаллоҳу алайҳи ва саллам ҳам ўз одатларига биноан умматларига, саҳобаларига меҳрибонлик кўрсатдилар. Ўзларининг қоринлари тўқ бўлган ҳолда умматларининг қоринлари оч бўлишини хоҳламадилар. Жонларимиз сизга фидо бўлсин, ё Расулуллоҳ!


Россия учун бош хавф маълум қилинди » Ўзбекистон янгиликлари – Zamin.uz\n23 сен, 06:35 2 081 Дунё\nАҚШнинг ўз устунлигига ишончи ва шу билан боғлиқ ҳолда ўйланмаган қадамларни амалга ошириши мумкинлиги Россия ва бошқа давлатларга бош хавф ҳисобланади. Бу ҳақда Россия мудофаа вазири Сергей Шойгу “Московский комсомолец” нашрига берган интервьюсида айтиб ўтди.\n“Сен заиф томонларингни англаб, мувозанат ва умумий хавфсизликни сақлашдан манфаатдор бўлсанг, бу сени ақл билан иш тутишга ундайди. АҚШ каби кучлар баланси сенинг фойданг учун шаклланган, деб ўйласанг, мияга турли, жумладан унча ақлли бўлмаган фикрлар келиши мумкин”, деб айтган Шойгу.\nВазирнинг таъкидлашича, ахборотлаштириш ва автоматлаштиришнинг бугунги даражасида қуролланишни бошқариш тизимида хатоликка йўл қўйиш имкони юқоридир. Шу сабабли охирги вақтда олдинги қаторга ахборот хавфсизлиги муаммоси чиқмоқда.\nШойгу дунёдаги вазиятга тўхталиб, Россиянинг ҳозирда катта кўламли урушда иштирок этиши масаласи турмаётганига умид билдирган.\n“Бундай урушнинг хавфи ва оқибатлари ҳар бир кишига маълум”, деб қўшимча қилган Шойгу.\nУнинг таъкидлашича, Россия фан ва саноатининг тараққиёти мамлакатга АҚШга муваффақиятли қаршилик кўрсатишга имкон беради. Шу билан бирга, Москва Вашингтон билан “барча фронтларда” рақобатлашишга ҳаракат қилмайди.\n“Агар сиз АҚШ ҳарбий бюджетини таҳлил қилсангиз, уларда катта маблағ бутун дунё бўйлаб жойлашган турли базаларга кетишини тушунасиз. АҚШда бундай базалардан 170 та бор”, деб айтган Россия мудофаа вазири ва АҚШнинг Афғонистондаги операцияга сарфлайдиган маблағи деярли Россиянинг бир йиллик ҳарбий бюджетига тенглигини қўшимча қилиб ўтган.\nШойгу АҚШнинг нечта ҳарбий базаси борлигини айтди 22 сен, 21:30\nРоссия мудофаа вазири самолётига яқинлашган Ф-18 қирувчисининг видеоси пайдо бўлди 14 авг, 10:17\nСергей Шойгу террорчиларнинг Марказий Осиёга ўтиб кетиш хавфи борлигини айтди 22 май, 16:54\nШойгу: Дунё тартибини АҚШ бузмоқда 13 сен, 13:50\nРоссия Сурияда берган биргина авиазарба натижасида 600 дан зиёд жангари йўқ қилинди 21 ноя, 10:27


ЎзА - Самарқандда 52 хонадон эҳтиёжмандларга бепул берилди\n09.06.2018 15:33 Чоп этиш версияси\nВалерия Демяненко Самарқанд шаҳридаги 11-меҳрибонлик уйида тарбияланган. Сўнгра Самарқанд санъат коллежида ўқишни давом эттиргач, ушбу муассаса ётоқхонасида яшаган. Айни пайтда Тошкент шаҳридаги Камолиддин Беҳзод номидаги миллий рассомлик ва дизайн институтида таҳсил олади. Лекин ҳозиргача ўз уй-жойига эга эмас эди.\nМуборак Рамазон ойи давом этаётган қутлуғ кунларда Валериянинг орзуси амалга ошди. Самарқанд шаҳридаги уй-жойга эҳтиёжманд, ногиронлиги бўлган, кам таъминланган 51 кишига топширилган кўп қаватли хонадонлардан бири унга берилди.\nСамарқанд транспорт ва коммунал хўжалик касб-ҳунар коллежининг фойдаланилмасдан бўш турган 3 қаватли биноси жорий йилда 2 миллиард 160 миллион сўм маблағ эвазига 52 та бир ва икки хонали уйларга мослаштирилиб, реконструкция қилинди. Барча хоналар мебель ва бошқа жиҳозлар билан таъминланди. Шунингдек, бинонинг биринчи қаватида маънавият ва тиббиёт хоналари ҳамда ушбу уйда яшовчилар бандлигини таъминлаш мақсадида тикув цехи ташкил этилди. Бу ерда Самарқанд шаҳридаги “Бофанда” масъулияти чекланган жамияти томонидан 8 та тикув машинаси ўрнатилди.\n– Бугун менинг ҳаётимдаги энг унутилмас кун, – дейди Валерия Демяненко. – Давлатимизнинг бизга бўлган беқиёс эътибори ва ғамхўрлигидан баҳраманд бўлиб, ўз уй-жойимга эга бўлдим. Мен ота-онасиз ўсган бўлсам-да устозларимнинг, яхши инсонларнинг таълим-тарбияси билан жамиятда ўз ўрнимни топишга интилаяпман. Бунинг учун аввало Президентимизга, бағрикенг халқимизга раҳмат айтаман. Мен барчангизни яхши кўраман.\nТадбирда янги хонадонларга кўчиб ўтган оилалар вакиллари сўзга чиқиб, кўрсатилаётган ғамхўрлик учун миннатдорлик билдирди.\n– Биринчи гуруҳ ногирониман, – дейди Шоҳиста Файзиева. – Турмуш ўртоғим ҳам имконият чекланган. Шу вақтгача бир нафар қизимиз билан ижарада турар эдик. Уй-жойга муҳтожлигимиз юзасидан Самарқанд шаҳар ҳокимлигига мурожаат қилганимиздан сўнг ушбу кўп қаватли уйдан бир хоналиси бизга берилди. Бунинг учун давлатимиздан миннатдормиз.


Бахти Ташкентский учун Москвадаги СИЗОда ўзбек маҳбусларидан “тўёна” йиғилди (видео) – mulkdor.com\nБахти Ташкентский учун Москвадаги СИЗОда ўзбек маҳбусларидан “тўёна” йиғилди (видео)\nМосквадаги 5-тергов изоляторида жиноят оламининг бир гуруҳ вакиллари 17 нафар ўзбек маҳбусидан “вор в законе” рутбасига эга бўлган Бахти Ташкентский ва Бахти Янгиабадский номи билан танилган криминал авторитет Бахтиёр Қудратуллаевга тўёна учун 100 минг рубль йиққан.\nБу ҳақда айни СИЗОда сақланаётган ва хавфсизлик боис шахси сир тутилишини сўраган маҳбуслардан бирининг аёли маълум қилди. Аёл ўз сўзининг исботи сифатида Бахти Ташкентскийни табриклаётгани тасвирланган видеони Telegram орқали йўллади.\nЎзбекистонлик аёл тўй баҳона айни СИЗОда ушлаб турилган турмуш ўртоғи дохил жами 17 маҳбусдан 100 минг рубль йиғиб олинганини даъво қилди.\n– Бахтини номидан ҳар куни кимдир телефон қилади. Қизил спортивкали Гирихан камеранинг смотрящийcи. Сизодагилар “Бахти билан связдаман” деган видеода ўзбек тилида гапирган Бобирмирзо Ғуломовга айтганини йиғиб бериб ўтиришибди. Ҳаммаси бўлиб, 100 минг рубль йиғилган. Мен 5 минг рубль бердим. Бундан кўпроқ берганлар ҳам бор. Мен 5 минг рублга болаларимни бир ой боқаман, ахир”, – дея шикоят қилади аёл.\nБироқ Бахтиёр Қудратуллевга (БахтиТашкентский) яқин одамлардан бири Бахти Ташкентскийга пул йиғиб олинаётгани ҳақидаги иддаоларни криминал авторитетга қарши уюштирилаётган “фитна” деб атади.\n– Москвадаги турмаларга Бахти қарамайди. Жиноят олами қонунлари бўйича Бахтининг ҳаққи йўқ. Москванинг ўз ўғрилари бор,” – деди у микрофонсиз суҳбатда.\nСуҳбатдош Бахтиёр Қудратуллев, ҳақиқатан ҳам, октябрь ойи охирида Ихтиёр исмли ўғлини уйлаганини тасдиқлади. Аммо унинг илова қилишича, Бахти Ташкентский унга Бобирмирзо Ғуломовни “умуман” танимаслиги ва Москвадан “ҳеч қанақа тўёна” олмаганини айтган.\nАудио: 1 апрелдан меҳнат муҳожирларига темир йўл ...\nАудиоMarch 7 2018, 11:03\nҒазнада қақшатқич жанглар: ‘берунийнинг қабрига ...\nВидеоAugust 15 2018, 04:08\nКинодан миллионлаган маош олаётган актёрлар ...\nКиноларAugust 25 2018, 04:08


Европа Иттифоқининг мартабали расмийларидан бири инсон ҳуқуқлари борасидаги ҳавотирларга қарамасдан, Иттифоқ Марказий Осиё давлатлари билан алоқаларни кучайтириши кераклигини билдирди.\n23 феврал 2020, Тошкент вақти: 16:29\nИттифоқнинг ташқи алоқалар бўйича Комиссари Бенита Ферреро-Валднер, "Рейтер" мухбирига ЕИ Марказий Осиё борасидаги сиёсатини кучайтириши керак, деб айтган. Агентлик билан суҳбатда Валднер хоним айрим инсон ҳуқуқлари гуруҳларининг ҳавотирларини тушуниши ва Европа Марказий Осиё давлатлари билан муносабатларда инсон ҳуқуқлари масаласини кўтариши кераклигини айтган. Унга кўра, ташқи алоқалар комиссияси Иттифоққа раҳбарлик қилаётган Германия билан бу борада яқиндан ишламоқда ва аъзо давлатлар тез орада минтақага оид илк стратегияни ишлаб чиқадилар.\nБолгария украиналик фаолга кислота сепганликда гумонланган шахсни экстрадиция қилаяпти\nБолгария суди Украина ватандоши Олексий Москаленкони Украинага экстрадиция қилиш қарорини чиқарди.\nУкраина расмийлари Москаленкони украиналик фаол Катерина Ҳандзюкга кислота билан қилинган ҳужум тергови доирасида халқаро қидирувга берган эди.\n2018 йилнинг июлида ҳужумга учраган фаол Ҳандзюк ўша йилнинг ноябрида вафот этди.\n42 ёшдаги Москаленко 24 январь куни Қора денгиз бўйидаги Бургас шаҳрида қўлга олинган.\nБолгария прокурорлари расмий Киев гумонланувчини Украинага экстрадиция қилиш бўйича расмий сўров жўнатганини билдирган эди.\nБолгария полицияси маълумотларига кўра, Москаленко 2018 йилда Руминиядан Болгарияга пиёда ўтган.\nУ Болгарияда украиналик аёлдан ижарага олган квартирада яшаётган бўлган.\n2018 йилнинг 31 июлида Херсон шаҳрида номаълум шахс Ҳандзюк устига кислота сепиб юборган эди.\nҲужум ортидан фаол танасининг 30 фоизи куйган, уч ой ўтиб у олган жароҳатларидан жон берган.\nХерсон мэри маслаҳатчиси ўлароқ ишлаган Ҳандзюк шаҳардаги оммавий коррупцияни фош қилишга курашиб келган.\nЎтган йилнинг августида 5 нафар шахс Ҳандзюкка қилинган ҳужумда айбдор деб топилиб, қамалган эди.\nБМТ: Ўтган йили Афғонистонда 3404 нафар тинч аҳоли уруш қурбони бўлди\nБМТнинг Афғонистондаги миссияси ўтган йил давомида мамлакат бўйлаб 3404 нафар оддий фуқаро зўравонликлар қурбони бўлганини, 6989 шахс эса жароҳат олганини маълум қилди.\n22 февраль куни Бирлашган Миллатлар Ташкилотининг Афғонистонда ёрдам миссияси (UNAMA) эълон қилган ҳисоботда, 2019 йил зўравонлик туфайли 10 мингдан ошиқ оддий фуқаро ҳалок бўлган ёки жароҳат олган 6-йил бўлгани айтилади.\nШундай бўлса-да, 2019 йилда ўлимлар ва ҳалок бўлганлар сони 2018 йилга солиштирганда 5 фоизга озайган.\nUNAMA директори Тадамичи Ямомото барча тарафни зўравонликни тўхтатишга чорлади.\n- Оддий фуқаролар ҳаёти ҳимояланиши ҳамда тинчлик ўрнатиш уринишлари йўлга қўйилиши керак, — деди у.\nҲафта бошида Афғонистон кучлари ва Толибон 22 февралдан бошлаб бир ҳафта давомида зўравонликни озайтиришга келишиб олган эди.\nМакедонияда юк машинасига яширинган 47 муҳожир топилди\nШимолий Македония полицияси Болгария ва Греция чегарасига яқин ҳудудда ташлаб кетилган юк машинасида 47 нафар муҳожирни топди.\n22 февраль куни полиция юк машинаси бир кун аввал топилганини, муҳожирлар Афғонистон, Покистон ва Ироқдан эканлигини билдирди.\nПолиция етиб боргунича юк машинаси ҳайдовчиси ғойиб бўлган.\nБундан атиги бир ҳафта олдин Шимолий Македония расмийлари бошқа бир юк машинаси бортида 53 нафар муҳожир топилганини эълон қилган эди.\nМашинанинг 43 ёшдаги ҳайдовчиси қўлга олинган. У одам савдосида қатнашишда гумонланмоқда.\nГрециядан Ғарбий Европага элтувчи йўл 2015 йилдан бери ёпиқ бўлса-да, минглаб одам контрабандачилар кўмаги билан ушбу йўл билан манзилига етиб олишга уринмоқда.\nБирлашган Миллатлар Ташкилотининг Қочқинлар бўйича агентлиги маълумотларига кўра, ўтган йилда жаҳон бўйлаб 71 миллион одам уруш ёки зўравонлик туфайли ўз уйини тарк этишга мажбур бўлган.\nБу 2017 йилги кўрсаткичдан 2 миллион кишига кўпдир.\n«Мажбурий муҳожират»га отланганларнинг аксари Сурия (6,7 миллион) ва Афғонистон (2,7 миллион) фуқароларидир.\nКейинги пайтда Македонияда юк машиналари орқали муҳожирларни олиб ўтиш уринишлари кўпайди.\nГермания Ички ишлар вазири Ханаудаги ҳужумни "ирқий адоват негизида содир этилган теракт" деб атади\nХанаудаги ҳужум жойидан топилган ўқ.\nГермания Ички ишлар вазири Хорст Зеехофер 19 февраль куни Ханау шаҳрида 11 одам ўлимига сабаб бўлган ҳужумни "ирқий адоват негизида содир этилган теракт" деб атади.\nБерлин шаҳридаги матбуот анжуманида Зеехофер ўнгчи радикал экстремизм ва антисемитизм таҳдидлари мамлакатда жуда юқорилигини ҳам қўшимча қилди.\nИчки ишлар вазирига кўра, ирқий адоват негизидаги ҳужумларга нишон бўлиши мумкин бўлган жойлар, айниқса масжидлар атрофида кузатув кучайтирилган.\nХанаудаги ҳужум бўйича қирқдан ортиқ киши сўроқ қилинган.\n19 февраль куни 43 ёшли Тобиас Р исмли шахс Ханау шаҳридаги иккита чилимхона ва букмекерлик идорасига ҳужум қилган, оқибатда тўққиз киши ҳалок бўлган, тўрт киши яраланганди.\nЖиноятчи шундан сўнг уйига келиб онасини, кейин ўзини отиб ўлдирган.\nХанау шаҳридаги ҳужум оқибатида ўлганларнинг аксари муҳожирлар бўлган. Ўлганлар орасида Болгария ва Туркия ватандошлари ҳам бор.\nЭронда коронавирусдан бешинчи ўлим қайд этилди\nЭрон Соғлиқни сақлаш вазири Киануш Жаҳонпур 22 февраль куни телевидение орқали мамлакатда коронавирусдан бешинчи одам нобуд бўлганини маълум қилди, лекин ўлим тафсилотларига тўхталмади.\nБир кун аввал Эронда коронавирусдан икки одам, ўтган ҳафта тағин икки одам ўлгани хабар қилинганди.\nСоғлиқни сақлаш вазирига кўра, ҳозирда касалликка чалинган икки бемор Теҳрондаги касалхонада, саккиз бемор Ком шаҳридаги шифохонада даволанмоқда.\nВазирлик расмийлари касалликни Эронга Ком шаҳрида қуёш электр станцияси қураётган хитойлик ишчилар олиб келган бўлиши мумкинлигини таҳмин қилмоқда.\nХитойни ўзида шу пайтгача коронавирусдан 2 минг 200дан зиёд одам ўлди. Касалликка чалинганлар сони 75 мингдан ошди.\nСурияда тўқнашувлар авж олиши ортидан Россия ва Туркия ўртасидаги зиддият кучаймоқда\nРоссия қўллаб келаётган Сурия армияси кейинги кунларда мамлакат шимолидаги исёнчи гуруҳларга қарши ҳужумларини кучайтирди.\nРоссия қўллаб келаётган Сурия ҳукумати кучлари ҳамда Туркия қўллаётган суриялик исёнчилар ўртасидаги тўқнашувлар Москва ва Анқарани Суриядаги можарога тобора чуқурроқ аралашишга мажбурламоқда.\n20 февраль куни Сурия президенти Башар Асадга қарши исёнчилар бошқарувидаги сўнгги ҳудудда содир бўлган тўқнашувлар 27 нафар киши умрига зомин бўлди.\nҚароргоҳи Лондонда жойлашган Сурия инсон ҳуқуқлари ҳимоячилари гуруҳининг хабар қилишича, жангларда камида 11 нафар Сурия ҳукумати жангчиси, 14 нафар исёнчи ҳамда икки нафар турк аскари ҳалок бўлган.\nТуркия расмийларининг маълум қилишича, Идлиб вилоятида содир бўлган тўқнашувлар давомида Россия ҳарбийлари «Су-24» қирувчи учоқлари билан ҳужум қилган. НАТО аъзоси Туркия эса ўз қирувчи учоқлари билан жавоб қайтарган.\nҲар икки тараф душманни тор-мор қилганини иддао қилди. Хусусан, Туркия Мудофаа вазирлиги Сурия ҳукумати аскарларидан 50 ка яқини ҳалок бўлганини иддао қилди.\nЭскалация ортидан Туркия мудофаа вазири Ҳулуси Акар Анқара Россиядан сотиб олган «С-400» ракета тизимларини ишга солишини айтиб, таҳдид солди.\nҚозоғистон ҳукумати Азаттиқ радиоси икки журналистини аккредитациядан ўтказишдан бош тортди\nҚозоғистон. Полиция ҳодимлари норозилик акциясини ёритаётган Азаттиқ радиоси журналисти Пётр Трошченкони ушлаб олиб кетмоқда. 2019, 9 июнь.\nОзод Европа/Озодлик Радиоси (РСЕ/РС) медиакорпорацияси Қозоғистон ҳукуматини радионинг қозоқ хизмати- Азаттиқнинг икки журналистини аккредитациядан ўтказишдан бош тортганини танқид қилди, ҳамда буни медиаресурс ишига навбатдаги аралашиш сифатида баҳолади.\nАккредитациядан мухбирлар  Санат Урналиев ва Мария Мельниковалар ўтказилмади..\n19 февралда Ташқи ишлар вазири Мухтар Тлеуберди номига ёзган мактубида РСЕ/РС президенти Жейми Флай аккредитациядан ўтказиш рад этилишини журналистларга нисбатан «ўзбошимчалик» ва «ноқонуний ҳаракатларнинг охирги намунаси» дея атади. Флайнинг таъкидлашича, аккредитация олмаган репортерлардан бири Санат Урналиев халқаро даражада тан олинган журналист ҳисобланади ва Азаттиқ таҳририятида 2014 йилдан бери ишлаб келади.\nКорпорация раҳбарининг расмий мактубида таъкидланишича, мамлакат ичкарисида ишлаш учун рухсат берилмаслиги Азаттиқнинг Қозоғистон аҳолисига ўта муҳим бўлган хабарларни етказишдаги миссиясига тўсқинлик қилади.\nЖейми Флайнинг фикрича, 2019 йилда Азаттиқ журналистларининг таъқиб қилиниши "ўта жиддий ва кўп сонли" бўлиб, Қозоғистон президенти Касим-Жомарт Тоқаев маъмурияти, Бош прокуратура ва хукуматнинг айрим аъзоларига расмий шикоят қилиш учун асос бўлди.\nУ шунингдек, Азаттиқ журналистларининг шикоятларига эътибор қаратмаган Қозоғистон полициясини «атайлаб ва такрорий ҳаракатсизлик»да айблади. Бу мурожаатларга корпорация жавоб олмади.\nҚозоғистон ташқи ишлар вазири номига йўлланган мактубда таъкидланишича, давлат ОАВ кўп ҳолда маълумот бермаган ёки беришни хоҳламаганида РСЕ/РСнинг қозоқ таҳририяти рус ва қозоқ тилларида ахборот тарқатиш ва шу билан бирга эркин фикр алмашиш минбари бўлиб хизмат қилмоқда. 2019 йилда azattyq.org сервисининг сайтига 27,8 миллион киши кирган ва 42,6 миллион киши унинг саҳифаларини кўрган. 764 мингдан ортиқ киши унинг YouTube каналига обуна бўлди, 413 минг киши эса унинг Instagram даги саҳифасига обуна бўлди.\nЎтган йили Азаттиқ журналистлари бир неча бор иғвогарларнинг ҳаракатлари билан тўқнаш келди. Юзларига ниқоб тақиб олган кишилар камералар объективларини қоғоз ва соябонлар билан тўсиб қўйишди, мухбир ва операторларни чалғитишди ва уларни калтаклашди.\nРСЕ/РС — таҳририят сиёсатида мустақил медиакорпорация бўлиб, USAGM орқали АҚШ конгрессининг молиявий гранти билан таъминланади.\nЯкшанба куни Афғонистонда «зўравонликни озайтириш» ҳафтаси бошланади\nТолибон вакиллари 2019 йилнинг 22 октябрида Москвада ўтказилган музокараларда.\n21 февраль куни юқори лавозимли Афғонистон расмийси ҳамда Толибон етакчилари якшанба куни бир ҳафтага чўзилувчи «зўравонликни озайтириш» ҳафтаси бошланишини маълум қилишди.\nБу чора 2018 йилда Қатарда АҚШ ва Толибон вакиллари ўртасида бошланган тинчлик музокаралари доирасида тайёрланган тинчлик келишувини имзолаш олдидан кўрилган чора эканлиги айтилмоқда. Агар тинчлик келишуви имзоланса, АҚШ ҳарбийлари мамлакатдан олиб чиқиб кетилиши мумкин.\nАфғонистон Миллий хавфсизлик кенгаши матбуот котиби Жавед Файсал:\n- Режага биноан, Толибон ҳамда халқаро ва Афғонистон хавфсизлик кучлари ўртасида зўравонликни озайтириш бир ҳафта давом этади, — деди.\nФайсалнинг сўзларига кўра, ҳафта давомида Афғонистон ҳукумати кучлари «Ислом давлати» каби бошқа жангари гуруҳларга қарши амалиётларини давом эттиради.\n- Умид қиламизки, бу чора узайтирилади ҳамда Афғонистондаги тарафлар ўртасидаги музокаралар тинчлик келишуви билан якунланишига замин яратади, — дея қўшимча қилди котиб.\nАҚШ расмийлари ҳали мазкур ҳолатни изоҳлагани йўқ.\nReuters агентлиги уч Толибон расмийси якшанба куни кечки соат 12:00 дан бошлаб зўравонликни озайтиришга келишиб олинганини тасдиқлаганини хабар қилди.\nЭронликлар парламент сайловида консерватив руҳонийлар танловидан ўтган номзодлар учун овоз бермоқда\n21 февраль куни Эронда парламент сайловлари бўлиб ўтмоқда.\nПарламентдаги 290 ўринга даъвогар барча номзодларни консерватив руҳонийлар танлаган. Ислоҳот тарафдорлари ҳамда мўътадил қарашларга эга номзодларга эса сайловда қатнашишга изн берилмади.\nИнқилоб посбонлари кенгашининг консерватив аъзолари 7148 нафар номзодни маъқуллади, 9000 мингга яқин даъвогар арзини эса рад этди.\nНомзодликка даъвоси қабул қилинмаганларнинг 90 нафари ҳозирги ҳукумат аъзоларидир.\nСайлов арафасида АҚШ номзодлар арзларини кўриб чиққан Инқилоб посбонлари кенгашининг беш аъзосига қарши санкция жорий қилди.\nАҚШ Давлат департаментининг Эрон бўйича махсус вакили Браян Ҳук бу расмийлар «Эрон халқини очиқ ва адолатли сайловлардан маҳрум қилгани учун уларга қарши санкция жорий қилинганини» айтди.\nСанкцияга йўлиққанлар орасида Инқилоб посбонлари кенгашининг котиби, ультра консерватив Аҳмад Жаннатий бор.\nАҚШ давлат котиби Майк Помпео «Жаннатий каби руҳонийлар Эрон халқини сўнгги 41 йилдан бери танлов ҳуқуқидан маҳрум қилиб келади», деди.\nСайлов маҳаллий вақт билан соат 8:00 да бошланди ва кечки 6:00 гача давом этади.\nАҚШда президент Трампнинг собиқ маслаҳатчиси қамалди\nАҚШ суди 20 февраль куни президент Трампнинг собиқ маслаҳатчиси Рожер Стоунни 3 йилу 4 ойга озодликдан маҳрум этиш ҳақида ҳукм чиқарди. Аввалроқ у Конгрессга ёлғон маълумотлар тақдим этганлик, одил судловга тўсқинлик қилганлик ва гувоҳларга босим ўтказганликда айбдор, деб топилганди.\nСтоунга нисбатан айблов махсус прокурор Роберт Мюллернинг АҚШдаги сайловларга Россиянинг эҳтимолий аралашувига оид суриштируви билан боғлиқ. Бу суриштирув асосида аввалроқ Трамп штабининг бир неча собиқ ходими ҳам судланган. Аммо айбловларнинг Россия билан ҳамкорликка алоқаси йўқ.\nСтоунга қўйилган асосий айблов, тергов иддаосича, Намояндалар палатасидаги тингловда ўзининг WikiLeaks сайти билан алоқаси тўғрисида ёлғон маълумот бергани билан боғлиқ. Бу сайт Демократлар партияси серверини бузиб кириш (бу иш россиялик ҳакерлар томонидан амалга оширилгани тахмин қилинади) орқали олинган материалларни ёйинлаганди. Стоун WikiLeaks таҳририятида Демократлар партияси Миллий қўмитаси серверидан ҳакерлар томонидан ўғирланган ҳужжатлар борлигини билгани аниқланган.\nПрокурорлар 67 ёшли Стоунга 7 йилдан 9 йилгача қамоқ жазоси сўраганлар. Бу тавсия Стоуннинг эски дўсти бўлган президент Трампни дарғазаб қилган. Бош прокурор Вильям Барр айблов хулосасидаги тавсияларни қайта кўриб чиқишни топширган, шундан сўнг бу ишни юритган тўрт нафар прокурор истеъфога чиққан.\nДемократлар Трампни одил судлов жараёнига аралашганликда айблаганлар. Бош прокурор президентнинг твитларидан норози эканини билдирса-да, унга босим ўтказилмаганини урғулаган. Трамп эса мазкур ишни изоҳлашда давом этган. У судьяларни нохолисликда айбламоқда.


Роналду: Термадаги чемпионлик фаолиятимдаги энг яхши лаҳза бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Роналду: Термадаги чемпионлик фаолиятимдаги энг яхши лаҳза бўлди\t10:00, 11 июль 2016\tПортугалия терма жамоаси ҳужумчиси Криштиану Роналду Францияга қарши (1:0) кечган финал баҳсидан сўнг ўз фикрини билдириб ўтди. – Мен бахтиёрман. Бу имкониятни 2004 йилдан буён кутгандим. Ушбу мукофотга лойиқ эдик деб ўйлайман. Бугун фаолиятимдаги энг ажойиб дамлардан бири. Мамлакат термаси билан соврин ютиш истагим бор эканини доимо айтганман ва ниҳоят бунга эришдим. Афсуски, жароҳат туфайли финални эрта тарк этишга тўғри келди. Шунга қарамай, мен жамоа билан бирга эдим ва ғалабага охиригача ишонгандим, – деди 31 ёшли футболчи.


05:00 / 23.01.2017 1828 pdf Ўқиш режими + -\nЭй Пайғамбар, ушбу ҳарфлардан ташкил топган китобни сенга Биз туширдик, уни ўзинг тўқиб олганинг йўқ. Бу китобни сенга нозил қилишдан мақсад одамларни зулматлардан нурга олиб чиқишдир. Аллоҳнинг йўлига, азиз–ҳамманинг устидан ғолиб бўлган ва ҳамид–ҳамма томонидан мақталган зотнинг йўлига олиб чиқишинг учун нозил қилдик.\nУшбу ояти карима ва шунга ўхшаш бошқа оятлар тафсирида уламоларимиз «зулматлар» сўзининг кўплик сиғасида, «нур» сўзининг бирлик сиғасида келганига алоҳида эътибор берадилар. Иймон-Исломсиз ҳаёт нима ном билан аталса ҳам, зулматдир. Шунинг учун улар кўпдир. Турли асоссиз динлар, фалсафалар, тузумлар ва «изм»лар асосида кечаётган ҳаётлар зулматларда ўтаётган ҳаётлардир. Ўша зулматлардан қутулишнинг фақат битта йўли бор, у ҳам бўлса, Ислом нурига чиқишдир. Пайғамбаримизнинг соллаллоҳу алайҳи васаллам вазифалари Аллоҳ у кишига туширган Қуръони Карим ила одамларни жоҳилият зулматларидан Ислом нурига чиқариш бўлган. Инсоният Ҳазрати Муҳаммад соллаллоҳу алайҳи васалламга эргашиб, Қуръони Каримга амал қилиб яшагандагина зулматлардан нурга, азизу ҳамид сифатли Аллоҳнинг йўлига чиққан бўлади.\nЯъни, Пайғамбар одамларни Роббиларининг изни ила олиб чиқарадиган йўл соҳиби Аллоҳ осмонлару ердаги нарсаларнинг эгасидир. Унинг ҳеч кимга ҳожати йўқ, балки ҳамма Унинг олдида ҳожатманддир. Шунинг учун турли ҳожатманд, ожиз ва бечоралар тузган, таклиф қилаётган зулмат йўлларни ташлаб, Аллоҳнинг йўлига юрганлар тўғри йўлга чиққан бўладилар. Унинг йўлидаги инсонлар нажот топадилар, икки дунё саодатига эришадилар. Унинг йўлига юрмаган\n«Кофирлар ҳолига шиддатли азобдан вой бўлсин».\nҲа, бу дунёда мазкур олий сифатлар соҳиби бўлмиш Аллоҳ таолонинг йўлига юрмаганларнинг ҳолига қиёматда, албатта шиддатли азобдан вой бўлади.\nШиддатли азобдан ҳолига вой бўладиган кофирларнинг шундай ҳолатга тушишининг сабаблари ушбу оятда келтирилади. Уларнинг шиддатли азобга дучор бўлишларининг сабаблари қуйидагилардан иборатдир:\n«Улар бу дунё ҳаётини охиратдан афзал кўрадиганлар»дир.\nБу эса, ўз навбатида, иймон тақозосига тўғри келмайди. Улар дунёни охиратдан устун қўйганлари учун иймон йўлига юра олмайдилар. Фақат бу дунёни кўзлаган одам беш кунлик ҳаётида кўпроқ матоҳга эришиш учун ўлиб-тирилади. Ҳаром-харишга қўл уради. Одамларнинг ҳаққини ейди Одамларга зулм, хиёнат қилади. Шунинг учун ҳам Пайғамбаримиз Муҳаммад мустафо соллаллоҳу алайҳи васаллам: «Дунёнинг муҳаббати ҳар бир хатонинг бошидир», деганлар.\nАммо охиратни дунёдан устун қўядиган мусулмонлар икки дунё саодатига эришадилар. Чунки, Ислом таълимоти бўйича, охират саодатига эришишни хоҳлаган одам Аллоҳнинг ер юзида халифаси бўлиши лозим. Ер юзидаги халифалик эса, уни обод қилишни талаб этади. Бу иш ҳалол-поклик, адолат, ҳақиқат ва тўғрилик ила амалга оширилади. Демак, мўмин-мусулмон киши икки дунё саодатига эришади. Кофир эса, икки дунёда ҳам хору зор бўлади.\nКофирларнинг қаттиқ азобга дучор бўлишларининг кейинги сабаблари, яъни, ушбу оятда эслатилган иккинчи ва учинчи сабаблар ҳам биринчисидан, яъни, дунёни охиратдан устун қўйишдан келиб чиқади.\nИккинчи сабаб: улар\n«Аллоҳнинг йўлидан тўсадиганлар»дир.\nКофирлар бу дунёнинг матоҳи ишқида, ҳукм, мансаб, молу дунё, айшу ишрат кўйида иймону Исломни инкор этадилар. Одамларни Аллоҳнинг йўлидан тўсадилар. Қадимда ҳам, ҳозирда ҳам динга, диёнатга, Ислом-иймонга ва унинг аҳлларига қарши чиқаётганларнинг ҳолига назар солинса, шу иллатни кўрилади.\nУчинчи сабаб: у кофирлар\n«у(йўл)нинг эгри бўлишини хоҳлайдиганлардир».\nЯъни, Аллоҳнинг йўли нотўғри бўлиб, уларнинг истагига муносиб бўлишини хоҳлайдилар. Улар ўтмишда ҳам ундоқ бўлсин-бундоқ бўлсин, деб таклифлар киритганлар. Ҳозирда ҳам, биз Исломни ҳурмат қиламиз, аммо у қалбда бўлиши керак, ҳар кимнинг шахсий иши бўлиши лозим, у бўлиши керак, бу бўлиши керак, деб Аллоҳнинг дини эгри бўлишини хоҳлайдилар. Бу эса, иншааллоҳ, уларнинг «ҳолига шиддатли азобдан вой» бўлишига олиб келади. Чунки:\n«Ана ўшалар йироқ адашувдадирлар».\nДунёни охиратдан устун қўйиш, одамларни Аллоҳнинг йўлидан тўсиш ва Аллоҳнинг йўли эгри бўлишини хоҳлашдан ҳам баттарроқ адашув бўлмаса керак?!\nОдамларни зулматлардан нурга чиқарувчи таълимотни тушунишни осонлаштириш учун\n05:00 / 23.01.2017 1903\n05:00 / 23.01.2017 2896\n1014 14:45 / 05 май\n2733 16:46 / 26.12.2017\n2605 05:00 / 23.01.2017\n1483 13:55 / 21.08.2019\n34 18:00 / 31 октябрь


Мактаблар ёпилиши ҳақидаги хабарлар ёлғон! | Azon.uz - Ахборот-таҳлилий портал\nМактаблар ёпилиши ҳақидаги хабарлар ёлғон!\n691 11:39 06.03.2020\nИжтимоий тармоқларда мактабларда коронавирус билан боғлиқ вазият туфайли 15 март кунидан бошлаб таътил эълон қилиниши ҳақида маълумот тарқатилди.\nЎзбекистон Республикаси Халқ таълими вазирлиги мазкур тарқатилган маълумот нотўғрилигини маълум қилади. Ўқувчилар ўтган йилларида бўлганидек, 21 март кунидан навбатдаги таътилга чиқади. Таътил етти кун давом этади.\nТаъкидлаш лозимки, Халқ таълими вазирлиги Соғлиқни сақлаш вазирлиги ҳузуридаги Санитария-эпидемиологик осойишталик агентлиги билан мунтазам алоқада.\nШу билан бирга, Халқ таълими вазирлиги ва Соғлиқни сақлаш вазирлиги мактабларда коронавирус тарқалишини олдини олишга қаратилган чора тадбирларни кучайтириш бўйича қўшма қарор қабул қилган.\nЎзбекистон Соғлиқни сақлаш вазирлиги Жаҳон соғлиқни сақлаш ташкилоти билан ҳамкорликда коронавирус инфекциясини олдини олиш борасидаги тавсияларини постерлар шаклида чоп этди ва улар мактабларга тарқатилди.\nХалқ таълими вазирлиги зарурият туғилганда вазият ривожланиши ҳақидаги маълумотларни эълон қилиб боради.\nМактаб ижтимоий тармоқлар Махсус Халқ таълими вазирлиги муносабат\n242 14:30 27.03.2020\n643 12:00 26.03.2020\n226 19:00 24.03.2020\nКоронавирус таҳдиди: Туркияда ҳам ўқувчилар ва талабалар таътилга чиқади\n519 10:20 13.03.2020


28 октябр 2020, Тошкент вақти: 20:01\nУч эгизак туғилган Суюновлар оиласи.\n2010 йил охирида шаҳрисабзлик Суюновлар оиласида туғилган Ҳасан, Зуҳра ва Заҳрони боқиш учун ўқитувчи ота бугун Россияга мардикорликка кетишга чоғланмоқда.\nХушхабар: “Уч эгизак кутаяпсиз”\nТошкентнинг Сирғали туманида яшовчи Суюновлар оиласида улғаётган Анварбек икки ёшдан ўтганда Мухлиса яна ҳомиладор бўлди. Оила бошлиғи Ҳамза бу хабардан севинди.\nМухлисанинг ҳомиласи 5 ойлик бўлганда эр-хотин кутилаётган "ўғилми ё қизмикин" деган хаёл билан маҳаллий поликлиникага бориб, УЗИ текширувидан ўтишди. Уларни катта янгилик кутаётган эди.\nЎша кунни орадан қарийб икки йил ўтиб эслаётган Ҳамза Суюнов ҳали ҳам ҳаяжондан энтикади.\n- УЗИга борганда доктор рафиқамни текшириб бўлгач, мени чақирди. “Эгизак фарзанд экан” деди. Ман хурсанд бўлдим. У эгизак деб иккитасини айтган экан. “Ҳозир мана кўрсатаман. Ўзингиз кўрасиз” деди ва аппаратда менга кўрсатди. Доктор “Мана биринчиси , мана иккинчиси” деди. Бир пайт “Вой учинчиси ҳам бор экан” деб қолди. Одам ўзини йўқотиб, бошқача бўлиб кетар экан,- дея эслайди ўша кунни Ҳамза Суюнов.\nҲамза хотинининг ҳомиладорлик пайтида унга алоҳида эътибор қаратди. Ҳомилалар саккиз ойлик бўлганда Мухлиса шифохонага ётди.\nҚувонч: Ҳасан, Зуҳра ва Заҳро туғилди\nЭгизаклар вақти-соатида туғилди. Эр-хотиннинг қувончи ҳам чексиз бўлди.\n- Хурсанд бўлдим. Ўзида йўқ хурсандчилик бу. Онаси ўзи туға олмасди, чунки нозиккина. Докторлар ёрдам қилишди. Улар Мухлисани кесарево қилишди. Менга туғиш пайти Мухлисанинг ёнида бўлишни таклиф қилишди. Лекин қондан қўрқаман. Чиқиб “Худо қўлласин” деб бир четда кутиб турдим,- дейди Ҳамза Суюнов.\nЭгизаклар бир ўғил, икки қиз туғилди. Уларга Ҳасан, Зуҳра ва Заҳро деб исм қўйишди.\nТашвиш: Эгизак боқиш\nБир эмас уч бешик олинди. Уч бешикни қўшиб, бир-бирига ип билан боғлаб қўйишди. Ипни тортганда учала бешик бирдан тебраниб, эгизаклар тинчлантирилар эди.\nМухлисанинг сути уч болага етмагани учун, чақалоқларни сунъий озиқлантириш йўлга қўйилди.\n- Учта баклашкага “смесь”ни солиб, болаларнинг оғзига тўғрилаб, бешикка осиб қўйдик. Ичиб ётиб ухлаб қолишар эди,- дейди Ҳамза.\nМуаммо: Моддий етишмовчилик\n32 ёшли Ҳамза оддий ўқитувчи бўлиб ишлайди. Мухлиса эса уй бекаси.\nҲамза Суюнов асли Қашқадарёнинг Шаҳрисабз туманидан. Ҳозирда Тошкентдаги коллежлардан бирида дарс беради.\nБугунги кунда Суюновлар оиласи Сирғалида бир танишининг уйида ижарада яшаяпти.\nҲамзанинг айтишича, бугун кўпчилик бошдан кечираётган турмуш қийинчиликлари унинг оиласи тирикчилигида, айниқса¸ билинмоқда.\n- Болаларга туғилганидан бошлаб “смесь” едирдик. Учаласига бир кунда битта “смесь” кетарди. Кейин памперс олиш керак. Ҳар куни “смесь” ва памперс учун 20 минг сўм кетади,- дейди Суюнов.\nЭгизакларда кальций моддаси етишмовчилиги аниқлангач уларни ҳар уч ойда бир марта шифохонада даволатиш эҳтиёжи туғилган.\n- Болаларнинг оёқларида, суякларида озгина муаммо борлиги маълум бўлди. Даволатишга анча пул кетаяпти. Бугунга келиб моддий жиҳатдан муаммоларга дуч келиб қолдик,- дея хўрсинади Ҳамза.\nУмид: Моддий кўмак излаб\nЭгизаклар туғилганда Ҳамзанинг ишхонасидан 271 минг сўм “суюнчи пули” берилди.\nҲамзанинг айтишича, шундан кейин на маҳалла, на ишхона, на давлатдан бирор моддий ёрдам берилмаган.\n- Ҳалигача болаларнинг пулини ололганимиз йўқ. Тошкентда вақтинчалик прописка билан яшаймиз. Шунинг учун бу ерда бермаймиз, Қашқадарёга бор деди. Қашқадарёга борсак, бизларда пул йўқ дейди. Катта-катта ташкилотларга ёрдам сўраб ёздим. Президентимизга ёздим. Бош вазирга, Олий Мажлис сенатига, Омбудсменга, Тошкент шаҳар хокимиятига ёздим. Бирор натижа бўлгани йўқ,- дейди Ҳамза.\nҲамза Суюнов хатлари\nТаниш-билишларидан олган қарзларни тўлаш иложи топилмаганидан Ҳамза, ҳатто оддий халқ орасида "Бой ота" дея танилган Салим Абдувалиев уйига ҳам ёрдам сўраб боришга ботинади.\n- Салим бойнинг уйига пешком бордим. Энди шароит йўқлигидан йўл кира учун ҳам пул топилмади. Пешком бордим. Мажбурманда. Охранаси “у йўқ, чет элда” дейишди. Киргизишмади. Кейин қайтиб келдим,- дейди Ҳамза.\nУмидсизлик: Энди қайга бош урай???\nБугун Ҳамзанинг жами қарзи 12 миллион сўмдан ошиб қолган.\n- Ҳеч бўлмаса, ана шу қарзимдан қутилсам эди. Бошқа нарса керак эмас. 1995 йилда биттасига уч эгизак туққани учун икки хонали квартира беришган эди. Мен уй сўрамаяпман. Ҳеч бўлмаса болаларга нафақа пули бериб туришса бўлди эди,- дейди Ҳамза.\nМоддий муаммолар гирдобидан чиқиш йўлини топа олмаган Ҳамза Россияга мардикорликка кетиб пул ишлашни ҳам ният қилди.\n- Қора иш бўлса ҳам Россияга кетсамми деб турибман,- дейди умидсизлик билан Ҳамза.\nСўнгсўз: “Оилам мустаҳкамлиги дарз кетай деяпти”\nҚаҳрамонимиз Ҳамза Суюновдан суҳбат сўнгида “Мустаҳкам оила” йилида оилангизни мустаҳкам, деб айта оласизми, дея сўрадик:\n- Оиламни нима бўлса ҳам мустаҳкамлай оламан деб айта оламан... Лекин бугунги аҳволда мустаҳкамга ўхшамаяпти... Бировнинг уйида турамиз... Уйда деярли ҳар куни жанжал... (чуқур хўрсиниб), ...“қачон қарзингиздан қутиласиз, қачон уй оламиз” каби саволлардан қочиб кетгим келади,- дейди уч эгизакнинг отаси Ҳамза Суюнов.\nОзодлик Ўзбекистон Меҳнат ва аҳолини ижтимоий ҳимоя қилиш вазирлигига мурожаат қилиб, уч эгизак туғилган оилаларга бериладиган ижтимоий ёрдам масаласи борасида сўради.\n- Аввало буларга суюнчи пули, ишласа, иш жойидан, ишламаëтганларга бюджетдан ташқари пенсия жамғармаси бор ҳар бир районда. Шулар орқали суюнчи пули берилади. Суюнчи пули бир хил. Учта туғса ҳам, иккита туғса ҳам бир хил. Бола сонига қарамайди. Кейин икки ëшгача нафақа. Мурожаат қилсалар даромадларини ҳисоблаб белгиланган мезон бор. 70 мингдан камроқ бўлса даромадлари, онага нафақа тайинланади. Икки йил мобайнида нафақа бериш мумкин. Фақат онага. Бу ҳам бола сонига қараб эмас.\nОзодлик: Демак Ўзбекистон қонунчилигида уч эгизак туғилганга алоҳида бирор-бир ижтимоий ëрдам кўзда тутилмаган.\n- Алоҳида йўқ. Бемалол нечта туғса туғаверади.(кулиб) Алоҳида йўқ, деди Вазирликнинг айрим сабабларга кўра исмини ошкор қилмаётганимиз ходими.


Ўзбекистонда автомобилларга бўлган талаб қандай ўзгарди - Review.uz\nИқтисодиётнинг тикланиши ва талабни рағбатлантириш бўйича давлат дастурлари автомобил бозорига ёрдам берди. Иқтисодий тадқиқотлар ва ислоҳотлар маркази мутахассислари таҳлиллари шуни кўрсатмоқдаки, автомобил бозорида талаб кетма-кет учинчи ой барқарор ўсмоқда.\nИқтисодий тадқиқотлар ва ислоҳотлар маркази (Марказ) кўчмас мулк ва автомобил бозорларида талаб ўзгаришини мунтазам равишда таҳлил қилиб келмоқда. Жорий йилнинг январь-апрель ойларида ушбу бозорларда талабнинг босқичма-босқич ўсиши Ўзбекистонда иқтисодий фаоллик тикланганидан далолат бермоқда.\n1-расм. 2021 йил апрель ойида рўйхатга ва қайта рўйхатга олинган автомобиллар сони ўзгариши индекси\n2020 йил апрель ойида ушбу кўрсаткич февраль ойига нисбатан 75,8 фоизга, март ойига нисбатан 63,1 фоизга камайган эди.\nҲисобот даврида рўйхатга ва қайта рўйхатга олинган автомобиллар сони Тошкент шаҳрида (28,9 фоиз), Бухоро (31,4 фоиз), Сурхондарё (18,8 фоиз), Самарқанд (17,8 фоиз) вилоятларида тез суръатларда ўсган бўлса, Жиззах (6,0 фоиз), Хоразм (3,9 фоиз) вилоятларида пасайиш кузатилди.\n2021 йил январь-апрель ойларида 59,6 мингта янги автомобиллар рўйхатдан ўтказилди. Уларнинг 2,9 мингтаси (4,9 фоизи) – иномаркалардир.\nЧет элда ишлаб чиқарилган автомобиллар энг кўп сотилган ҳудудлар Тошкент шаҳри (янги автомобилларнинг 11,8 фоизи), Тошкент (5,6 фоизи), Самарқанд (3,3 фоизи) ва Хоразм (2,7 фоизи) вилоятлари бўлди.\n2-расм. 2021 йил январь-апрель ойларида сотилган янги маҳаллий ва хорижий автомобиллар улуши\nКоронавирус пандемияси 2020 йилда автомобиллар савдосига маълум даражада таъсир кўрсатди. Автомобилларга талаб катта бўлган бир пайтда, ишлаб чиқариш корхоналарининг ёпилиши ва микросхемалар етишмаслиги захиралар яратишни қийинлаштирди, бу глобал муаммога айланди.\nДунё миқёсида иқтисодиётларда коронавирус пандемиясидан кейин тикланишнинг аниқ белгилари намоён бўлмоқда. Масалан, Японияда 2021 йил апрель ойида янги автомобиллар бозори бир йил аввалги 270,4 минг донадан 349,9 минг донагача ёки 29 фоиздан кўпроқ ўсди. Сўнгги икки ойда ҳукумат томонидан яқинда яна кучая бошлаган COVID-19 инфекцияси тарқалишини олдини бўйича янги чоралар кўрилганига қарамай, ишбилармонлик кайфияти сезиларли даражада яхшиланди, ушбу даврда саноат ишлаб чиқариши ва экспорт кескин тикланди.\nХитойда 2021 йил апрель ойида янги автомобиллар бозори ўтган йилнинг шу даври билан таққослаганда 8,6 фоизга ўсиб, 2,07 млн. донадан 2,25 млн. донага етди. Кечиктирилган талаб ва паст фоиз ставкалари сабабли мамлакатнинг автомобил бозори пандемиядан олдинги даражага қайтди.\nCOVID-19 вакцинасининг кенг тадбиқ этилиши ва апрель ойида енгил автомобилларнинг юқори даражада сотилиши 2021 йилнинг қолган қисмида оптимизмга сабаб бўлмоқда.\nХулоса қилиб шуни таъкидлаш керакки, Ўзбекистонда кўчмас мулк ва автомобиллар бозорида кейинга қолдирилган талаб билан белгиланадиган ўсиш кутилмоқда. Олди-сотди шартномалари сони ўсишда давом этади ва маҳаллий рекордлар ўрнатилиши мумкин, лекин нархларда кескин ўсиш бўлмайди.\n*Кўчмас мулк ва автомобил бозорлари тўғрисидаги батафсил таҳлил Иқтисодий тадқиқотлар ва ислоҳотлар марказига сўров бўйича тақдим қилиниши мумкин.


Фарзандларимиз нима учун ёлғон гапиради? – oliymahad.uz\n•Мақолалар, Фарзанд тарбияси\nАбдуллоҳ ибн Масъуд розияллоҳу анҳудан ривоят қилинади: “Расулуллоҳ соллаллоҳу алайҳи ва саллам: “Доимо рост гапиринг. Зеро, ростгўйлик яхшиликка олиб боради. Яхшилик эса жаннатга етаклайди. Киши рост гапиришда бардавом бўлаверса, Аллоҳнинг ҳузурида у «сиддиқ» (фақат рост сўзловчи) деб ёзилади.Ёлғончиликдан сақланинг. Чунки ёлғон бузуқликка етаклайди. Бузуқлик дўзахга олиб боради. Киши давомли ёлғон гапираверса, Аллоҳнинг ҳузурида у «каззоб» (ёлғончи) деб ёзиб қўйилади”, дедилар.\nИмом Имом Бухорий ва Имом Муслим ривояти.\nРостгўйлик – мусулмон киши учун нақадар муҳим эканини биламиз. Шунинг учун ҳам фарзандларимизнинг ёлғон гапириши бизни хавотирга солади.\nБолаларнинг ёлғонини тузатиш учун биринчи навбатда, уларни нима мақсадда ёки нима сабабли ёлғон гапираётганини тушуниб олишимиз керак. Бу тушунчалар, кичкина болаларимизнинг ёлғон гапириши олдини олишимиз учун ҳам ёрдам беради, инша Аллоҳ.\n1. Болалар ёлғонининг энг асосий сабабларидан бири – ота-онанинг ёлғонга жиддий қарамаслигидир. Болаларимиз олдимизда эканлигида бошқаларга «Мени уйда йўқ деб қўй», «Ҳозир мазам бўлмаяпти, узр, боролмайман!», ”Мен йўлдаман”, дейишимиз ёки «Мени умуман пулим йўқ, ғалва қилма!» каби ўзимиз учун аҳамиятсиз туюлган ёлғонларимиз билан болалар миясига аста секинлик билан ёлғон гапириш оддий ҳол эканлигини “сингдириб борамиз!“\n2. Болалар қўрққани учун. Жуда ҳам қаттиққўл ота-оналар фарзандлари жазоланмаслик учун, билиб ёки билмасдан қилган айбларини ёлғон билан яширади.\n3. Баъзида эса ота-онасининг ҳафсаласини пир қилмаслик учун. Агар ота-онанинг боладан кутгани жуда кўп бўлса, лекин бола улар ҳохлаганча қобилиятли бўлмаса, ота онасини хафа қилмаслик учун баҳолари, бўлган воқеалар ҳақида ота-онасига ёлғон гапиришга мажбур бўлади.\n4. Дўстини ҳимоя қилиш учун. Бу, айниқса ўғил болалар орасида кўп тарқалган синдром. Болалар бир-бирларини ҳимоя қилиш учун ҳақиқатни яширади.\n5. Мақтаниш учун. Бундай ёлғон кичкина болалар ўртасида кўпроқ бўлади. Улар дўстлари орасида обрў топиш учун шундай қилишади. Бундай ёлғонлар одатда бойлик ва куч ҳақида бўлади. «Менинг дадамни 2 та машинаси бор!» «Менинг дадам жуда кучли!» каби.\n6. Мақсадларига тезроқ эришиш учун. Масалан, «Овқатингни еб бўлсанг, сенга ширинлик бераман», ёки «Дарсингни қилиб бўлсанг, ўйнагани чиқишинг мумкин», деган шартлар қўйганимизда болалар тезроқ ширинлик ейиш ёки ўйнагани чиқиш учун бизни алдашга ҳаракат қилишади.\nЯна шуни эслатиб ўтиш керакки, бола 4-5 ёшидан бошлаб тушуниб ёлғон гапиради, ундан аввалгиси, шунчаки кимларгадир тақлид бўлиши мумкин.\nЁлғон билан қандай курашиш кераклиги ёки уни олдини олиш ҳақида, инша Аллоҳ эртага гаплашамиз. Ҳозирча эса, эслаб қолишимиз керак бўлган асосий қоида: «Болалар ёлғон гапирганда – жаҳл билан, агрессив ҳаракат қилишга шошилманг, аввало ёлғоннинг сабабларини аниқлашга ҳаракат қилиб кўринг».\nМанбаа: http://muslima ona kundaligi\n919500cookie-checkФарзандларимиз нима учун ёлғон гапиради?no\nОлдингиИкки наълга масҳ тортиш мумкинми?КейингиНамозда “соҳа устаси” бўлишни хоҳлайсизми?!


ҲОМИЛАДОРЛИКДА ЖИСМОНИЙ МАШҚЛАР МУМКИНМИ? - 3 Марта 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nПятница, 2022-05-27, 7:38 AM\nГлавная / Bosh sahifa » 2015 » Март » 3 » ҲОМИЛАДОРЛИКДА ЖИСМОНИЙ МАШҚЛАР МУМКИНМИ?\nМутахассис: олий тоифали шифокор, гинеколог Зумрад СОБИРОВА, фитнесс мураббийи, спорт устаси, Тошкент Бодибилдинг ва фитнес федерацияси Вице президенти Ольга АХПЕРЖАНЬЯНЦ\nТАВСИЯ ЭТИЛАДИ, ЧУНКИ...\nОрганизмда қон айланиши яхшиланади, демак ҳомила кислород танқислигидан азият чекмайди, унинг ривожланиши учун кислород етарли даражада бўлади.\nИштаҳангиз яхшиланиб, мазали егуликларга ружу қўйган бўлсангиз-да, ортиқча килограммлар ташвишини қилмайсиз. Ундан ҳам яхшиси эса, туғруқдан кейин қоматингизни асл ҳолига тез қайтара оласиз.\nТерида тиртиқ ва целлюлит пайдо бўлиш хавфи камаяди.\nШишлардан хавотир олмасангиз ҳам бўлаверади.\nАксарият ҳомиладор аёлларни қийнайдиган қабзият муаммоси бартараф бўлади, ҳаракатнинг кўпайиши ўз навбатида овқат ҳазмини яхшилайди.\nКун сайин ортиб бораётган оғирликларга бел бардошлироқ бўлади. Бундан ташқари, жисмоний машқлар остеохондрозга қарши профилактик чораси ҳамдир.\nМунтазам спорт билан шуғулланилганда тўғри нафас олиш ҳам ўрганилади, бу эса туғруқ жараёнида асқотиши шубҳасиз!\nСпортнинг фойдали эканини билдик, аммо унинг айнан қайси тури билан шуғуллаган маъқул?\nАгар шифокорингиз рухсат берган бўлса, туғруққача ҳовузда сузиш машқини бажарсангиз бўлаверади. Сув муолажаси умуртқа поғонаси, бўғимлар ва бел мушакларидаги оғирларни камайтиради. Бу спорт тури кайфиятни кўтариши билан ҳам ажралиб туради.\nОна ва боланинг саломатлигини мустаҳкамлаш, туғруқ жараёнининг оғриқсиз кечишини таъминлаш учун машқларни тўғри бажаришнинг ўзи кифоя қилмайди. Жисмоний фаоллик бехатар бўлиши учун, аввало, шифокор билан малаҳатлашиш зарур экани ёдингиздан чиқмасин.\nШИФОКОР КЎРИГИДАН ЎТИНГ\nСиз ҳозир икки кишининг саломатлиги учун маъсулсиз. Шу боис жисмоний машқларга киришишдан аввал гинеколог ва терапевт шифокорлар кўригидан ўтинг, уларнинг тавсиясига амал қилинг. Агар сизга спорт билан шуғулланиш ман этилса, шунчаки кўпроқ сайр қилинг.\nУнутманг, сиз ҳозир чиройли қомат учун шуғулланмаяпсиз! Асосий мақсадингиз соғлом бўлиш экан, жароҳатланиш, чарчашдан ўзингизни асранг. Толиққанингизни сезишингиз билан машқларни аста-секинлик билан тўхтатинг.\nҳаво айланиши яхши бўлмаган хонада машқ бажарманг. Акс ҳолда нафас олиш тизими ва юракка оғирлик тушиб, қон босимининг ошиши кузатилади. Шунингдек, машқлардан сўнг қайноқ душ қабул қилманг.\nПУЛЬС, НАФАС ВА ҲОМИЛА НАЗОРАТИ\nМашқ бажарасизми ёки сайр қиласизми, юрак уриш мароми (пульсни) ни имкон қадар назорат қилиб туринг. Дақиқасига юрак 125 мартадан кўп қисқармаслиги даркор. Умумий аҳволингизда ўзгариш сезсангиз, машқни бирданига якунламанг. Бурун билан чуқур нафас олиб, оғиз орқали чиқаринг. Яна бир муҳим гап: машқ давомида ҳомила кўп ҳаракат қилаётган бўлса ёки қимирлаши сустлашиб сўнг умуман қимирламай қолса, шуғулланишни бас қилинг.\nКатегория: Foydali maslahatlar / Полезны советы | Просмотров: 2096 | Добавил: Yangilik, newsuz, uznews, Yangib chiqargan., xabarlar, habarlar, новости, Yangiliklar, ahborot, NEWS | Рейтинг: 0.0/0


Жарроҳлик амалиётисизсиз даволаш мумкинми? - Динда саволим бор\nХозирги вақтда: 16 окт 2019, 16:57\nЖарроҳлик амалиётисизсиз даволаш мумкинми?\nПост zarrina2011 » 11 сен 2017, 13:55\nАссалому алайкум! Олти ёшли ўғлимни хирург кўрикдан ўтказаётиб чурраси борлигини аниқланди. Яъни «Тўғриланувчи чов чурраси» деб диагноз қўйилди. Лекин жуда номаълум кичкинагина шиш бор, безовта қилмайди. Шуни жарроҳлик амалиётини қилмасдан даволаса фойда берадими, ёки албатта қилиш керакми? Жуда ҳам қўрқиб кетяпман, нозик жойда экан. Илтимос, маслаҳат берсангиз!\nЖавоб: Жарроҳлик амалиётисизсиз даволаш мумкинми?\nПост Шифокор » 02 окт 2017, 05:23\nВа алайкум ассалом ва рохматуллоҳ. Мумкин. Боланинг қорин мушакларини мустаҳкамловчи машқларни мунтазам бажаришга инструктор ёрдамида ўргатиш ва назорат қилиб бориш лозим. Унга йиғлаш, кўп кучаниш, ич қотиб қабзият бўлиши, оғир юк кўтариш мумкин эмас. Шуларга қатъий риоя қилинса, операция (ташрих)сиз даволаш мумкин. Аксида чурра халқаси кенгайиб, у тўғриланмайдиган бўлиб қолади. Ҳажми ортса ёки қисилиш билан асоратланса, албатта жарроҳлик усулида даволаш керак бўлади.\nМавзу - Жарроҳлик амалиётисизсиз даволаш мумкинми?


Олмония жазо чораларини бузганини рад этмоқда - BBC News O'zbek\nОлмония жазо чораларини бузганини рад этмоқда\nImage caption Оврўпо Иттифоқининг жазо чоралари ўзбек ҳарбийлари Андижонда намойишчиларни ўққа тутиши ортидан жорий этилганди\nБи-би-си билан суҳбатда Олмония мудофаа вазирлиги воизи Бундесвер Оврўпо Иттифоқининг жазо чоралари амалда бўлган пайт ўзбек ҳарбийларини тайёргарликдан ўтказганини тасдиқлаган, аммо жазо чоралари бузилганини рад этган.\nАввалроқ Uznews.net мустақил ахборот нашри Олмония Қуролли кучлари 2005-2009 йиллар давомида ўзбекистонлик аскарларни ҳарбий уловларни бошқариш соҳасида тайёргарликдан ўтказгани ҳақида хабар тарқатганди.\nUznews.net хабарига жавоб бераркан, Олмония Мудофа вазирлиги воизи Би-би-сига, ҳақиқатан ҳам, Ўзбекистон Мудофа вазирлигининг 35 нафар аъзоси тайёргарликдан ўтказилганини тасдиқлади.\nАммо унинг таъкидлашича, машғулотларда эътибор ҳарбий жиҳозларни ишлатишга қаратилмаган.\nМудофа вазирлиги вакилига кўра, ўзбекистонлик ҳарбийлар халқаро ҳамкорлик дастури доирасида олмон ҳарбийлари билан бирга одатий машғулотлар ўтказишган.\nУ, шунингдек, ўзбек ҳарбийлари "Мардер" русумли зирҳли уловларга ўтқазилган эса-да, уларга ушбу уловларни ҳайдаш ва ўт очиш сирлари ўргатилмаганини маълум қилган.\nОлмония Мудофа вазирлигининг айтишича, ҳарбий ҳамкорлик дастуридан "НАТОга аъзо бўлмаган ҳамкорларда демократик маданиятни шакллантириш" мақсади кўзланган.\n'Инсон ҳуқуқларига ҳурмат'\nБи-би-сининг Марказий Осиё ва Қафқос хизмати муҳаррири Йоханнес Деллнинг ёзишича, Олмония ўзининг зиддиятли ўтмиши туфайли "жамиятга интеграция бўлган армия" концепциясига таяниб, иш тутади.\nҲарбий машғулотлар Оврўпо Иттифоқининг Ўзбекистонга нисбатан жорий этилган жазо чораларига қатъий риоя этилган ҳолда ўтказилган\nОлмония Мудофаа вазирлиги воизи\nУшбу концепцияга мувофиқ, ҳарбий либосдаги фуқаронинг хатти-ҳаракатлари асосида конституция ва инсон ҳуқуқларига ҳурмат ётади.\nАммо, бундай идеалларнинг мутлақо ўзгача ҳарбий маданият асосида тарбияланган одамларга махсус машғулотлар орқали ўргатиш ёки ўргатмаслик масаласи баҳслидир. Олмония Мудофа вазирлигининг Би-би-сига маълум қилишича, ўзбекистонлик аскарлар учун машғулотлар 2005-2009 йиллар мобайнида армия, ҳаво кучлари, тиббий бўлинмалар ва Бундесвер Ҳарбий Академиясида ўтказилган.\nҲозирда охирги ўзбек зобити ҳарбий-ўқув машғулотларини тугатмоқда.\nОлмония Мудофаа вазирлиги сўзчиси ҳарбий машғулотлар Оврўпо Иттифоқининг Ўзбекистонга нисбатан жорий этилган жазо чораларига қатъий риоя этилган ҳолда ўтказилганини айтди.\nУнинг таъкидлашича, ўзбек ҳарбийларига техник ёрдам мутлақо кўрсатилмаган.\nАммо бу изоҳ Берлинни Термездаги ҳарбий базасини ушлаб туришга жон-жаҳди билан ҳаракат қилаётганликда айблаётган Олмония танқидчиларини қониқтирмаслиги аниқ.\nУларнинг ишонишича, Ўзбекистонга нисбатан жазо чораларининг олиб ташланишида Олмония ҳал қилувчи рол ўйнаган.


Ўнинчиси: Путин Иваново области губернаторини ҳам алмаштирди\n15:24 / 10.10.2017\nРоссия президенти Владимир Путин Иваново области губернатори Павел Коньковнинг истеъфосини қабул қилган, деб хабар берилмоқда Кремль расмий сайтида. Ҳудуднинг вақтинча раҳбари этиб иқтисодий ривожланиш вазирининг ўринборсари Станислав Воскресенский тайинланган. Коньков ҳам «ўз ихтиёрига кўра» истеъфога чиқарилган.\nПавел Коньков Иваново областини 2013 йилдан буён бошқараётган, ваколатлари 2019 йилда ниҳояланар эди. Воскресенский иқтисодий ривожланиш вазирлигида 2008–2012 йилларда, сўнгра 2014 йилдан ишлаб келаётган эди. 2012–2014 йилларда у Шимолий-Ғарбий федерал округида президент вакилининг ўринбосари бўлиб ишлаган.\nФото: Павел Коньков / ТАСС\n25 сентябрь куни «Коммерсантъ» нашри Кремлдаги манбаларига таяниб, бир неча губернаторлар истеъфога чиқарилишини эълон қилган эди. Ўша куннинг ўзидаёқ Самара области губернатори Николай Меркушкин лавозимидан айрилди. Сўнгра Нижний Новгород области губернатори Валерий Шанцев, Красноярск ўлкаси губернатори Виктор Толоконский, Доғистон раҳбари Рамазон Абдулатипов, Ненец автоном округи раҳбари Игорь Кошин, Приморье ўлкаси губернатори Владимир Миклушевский, Орёл области губернатори Вадим Потомский, Новосибирск области губернатори Владимир Городецкий, Омск области губернатори Виктор Назаров бирин-кетин «ўз аризасига биноан» истеъфога чиқарилди. Булардан ташқари, нашр Мурманск области ва Олтой ўлкаси раҳбарлари ҳам истеъфога чиқарилишини эълон қилган эди.\n«Владимир Путин 15 кун ичида 9 нафар губернаторни ишдан бўшатди» мақоласида ушбу истеъфолар 2018 йили ўтказиладиган президентлик сайлови билан боғлиқ эканлиги ҳақида фикр юритилган эди.\n18:35 / 18.06.2018\nТрамп Путин билан тахминан қачон учрашишини айтди


Сайёр қабулга Наргиза Эрназаровани қандай муаммо бошлаб келди? - Халқ сўзи\n09:52 08 Октябр 2020 Жамият\nБухоро нефть ва газ саноати касб- ҳунар коллежи ҳовлисида ташкил этилган оммавий сайёр қабулга вилоят маркази, Қоровулбозор тумани, Когон тумани ва шаҳрида истиқомат қилувчи фуқаролар ўзларини ўйлантираётган масалаларга ечим топиш умидида келдилар. Уларнинг мурожаатларини Президент Администрацияси, Халқ қабулхонаси, турли вазирлик ҳамда идоралар, маҳаллий ҳокимлик мутасаддилари тинглаб, муаммоларни ҳал этиш йўлларини излашди.\nМурожаатчилар орасида жисмоний имконияти чекланган фуқаролар ҳам бор эди. Улардан бирини суҳбатга тортдик.\n— Когон тумани «Ўбачўли» маҳалла фуқаролар йиғинининг Қаршилик кўчасида яшайман, — дейди Наргиза Эрназарова. — Қарамоғимдаги бир фарзандим бор. Уйим «снос»га тушган. 2018 йилдан буён халоватим йўқ. Шу масала ечимини топишини истайман. Тўғри, шарт-шароитимни ўрганган сектор раҳбарлари тикув машинкаси олиб беришди. Касаначилик қиламан. Аммо ношукрлик бўлмасину 300 – 400 минг сўм ойлик даромад билан турмушимни ўнглаш қийин бўляпти. Қўшимча иш топиб беришса, меҳнат қилиб ўз кунимни ўзим кўрардим.\nНогиронлик аравачасида келган аёл вилоят ҳокими ҳамда вилоят прокурори қабулида бўлди. Ташвишларини айтиб бироз енгил тортди. Унга ёрдамлашадиган бўлдилар. Буёғи маҳаллий ҳокимлик вакилларига ҳам боғлиқ. Мабодо, муаммоларини ҳал этгани уларнинг жони ачишмаса, ночор аёлнинг кўнгли бадтар чўкади. Когон тумани мутасаддилари буни яхши тушунишади, деган умиддамиз.\nБухоро тумани Работак маҳалла фуқаролар йиғини ҳудудида яшовчи II- гуруҳ ногирони Моҳигул Қодированинг ҳам дарди кўп.\n— Бир ўғлим муддатли ҳарбий хизматда, иккинчиси эса уйдан жуда узоқда, миллий гвардияда хизмат қиляпти, — дейди у.— Ёлғиз яшайман. Очиғи, қийналиб кетдим. Куни кеча банкдан қўнғироқ қилиб, «Уйни кредитини тўламасангиз, ишни судга оширамиз», дейишди. Нима қилишни билмай қолдим.\nГап шундаки, Моҳигул опага имтиёзли кредит асосида икки сотихли уй ажратилган. Тўловни амалга ошириб бориши учун уни пахтани қайта ишлаш корхонасига касаначи сифатида ишга қабул қилишган. Аммо икки ой давомида Моҳигул опа ўзига боғлиқ бўлмаган ҳолда ишсиз қолди. Яъни буюртма берилмади. Бу эса уй кредити тўлови масаласида муаммони юзага келтирди.\n— Қўшимча иш беришса, бир амаллаб ўз кунимни ўзим кўрган бўлардим, — дейди у. — Шу боисдан бугунги сайёр қабулдан умидим катта...\nБир сўз билан айтганда, пандемия муносабати билан эълон қилинган карантин кунларида оғир шароитга тушиб қолган, ижтимоий муҳофазага муҳтож фуқаролардан, шунингдек, уй-жой таъминоти, ички йўллар таъмири, газ ва электр энергияси таъминоти, бандлик, ижтимоий адолат, фуқаролик ҳақ-ҳуқуқи каби масалаларда кўплаб мурожаатлар бўлди.Сайёр қабулда тингланган 413 та мурожаатнинг 124 таси жойида ижобий ҳал этилди.67 та мурожаат юзасидан оғзаки тушунтириш берилди.Чуқур ўрганишни, вақтни талаб қиладиган 170 та мурожаатни ҳал этиш учун мутасаддиларга зарур топшириқлар берилди.\nАйтиш жоизки, оммавий сайёр қабул давом этмоқда.У вилоятнинг барча ҳудудини қамраб олади.


Ҳолбрук Покистон етакчилари билан учрашмоқда\nАҚШнинг Покистон ва Афғонистон бўйича махсус вакили Ричард Ҳолбрук Исломободда Покистон Бош вазири Юсуф Ризо Ғилоний билан учрашди.\nИсломобод етакчилари АҚШ ҳарбийларининг қўшни Афғонистонда олиб бораётган амалиётлари Покистондаги вазиятни издан чиқариши мумкинлигидан хавотир билдирмоқдалар.\nАҚШ расмийсининг бугун Покистон президенти Осиф Али Зардорий ва Покистон армияси қўмондонлари билан ҳам сўзлашувлар олиб боришни режалаган.\nҲолбрукнинг Исломобод сафари арафасида New York Times нашри Покистон ташвишлари хусусида мақола чоп этди. Унда ëзилишича, Исломобод АҚШ қўшинларининг Афғонистонда олиб бораётган амалиётлари толибон жангариларининг қўшни Покистонга қочиб ўтишга мажбурлаши мумкинлигидан хавотир билдирмоқда.


Улар Ўзбекистон ҳудудида Сурияда паноҳ топган террористик уюшма аъзоларининг топшириқларини бажариб келишган ва аҳоли орасида қонунга хилоф равишда ғаразли ғояларни тарғиб қилишган.\nТОШКЕНТ, 12 янв — Sputnik. Тошкент шаҳрида Ўзбекистонда фаолияти таъқиқланган “Жиҳодчилар” диний-экстремистик оқимининг*(ДЭО) бир гуруҳ аъзоларининг жиноий фаолиятига чек қўйилди. Уларни қўлга олиш борасидаги тадбир 7 январь куни Ўзбекистон ИИВ-ДХХ ходимлари билан ҳамкорликда амалга оширилди. Бу ҳақда ИИВ хабар қилди.\nМавжуд маълумотларга кўра, ушбу шахслар Ўзбекистон ҳудудида Сурияда паноҳ топган террористик уюшма аъзоларининг топшириқларини бажариб келишган ва аҳоли орасида қонунга хилоф равишда “Жиҳодчилар” ДЭО* ғояларини тарқатганлар.\nШу йўл билан сафларини кенгайтиришга қаратилган ноқонуний хатти-ҳаракатларни содир этганлар. Шунингдек, улар мамлакатдаги ёшлар орасида ўзларининг ақидапарастлик ғояларини сингдириб, Сурия ҳудудидаги халқаро террорчилик ташкилотларининг сафига қўшилиб, жиноят содир этишга даъват қилганлар.\nҚайд этилишича, ушланган шахсларда экстремистик мазмундаги материаллар мавжудлиги аниқланган ва процессуал тартибда олиб қўйилган.\nҲозирда ушбу шахсларга нисбатан Ўзбекистон Жиноят кодексининг тегишли моддалари билан жиноят иши қўзғатилди ва тергов-тезкор ҳаракатлари олиб борилмоқда.\n“Фуқароларимиз, айниқса ёшларимизни огоҳлантириб, бу каби қонун бузилишларига йўл қўймаслик мақсадида бузғунчи ғоялар таъсирига тушиб, ижтимоий тармоқларнинг шубҳали сайтларидаги даъватларга алданиб қолмасликларини, жамоат тартибига таҳдид солувчи материаллардан фойдаланмасликлари, сақламасликлари ва тарқатмасликларини сўраймиз”, - дейилади хабарди.\nЭслатиб ўтамиз, Ўзбекистон Олий судининг 2016 йил 26 сентябрдаги қарори билан “Жиҳодчилар” диний-экстремистик оқими ташкилоти фаолияти Ўзбекистон ҳудудида таъқиқланган ташкилотлар рўйхатига киритилган.\n*“Жиҳодчилар” диний-экстремистик оқими ташкилоти Ўзбекистонда тақиқланган ташкилот


Тошкентда учта тиббиёт муассасаси одатий фаолиятига қайтарилди - UzNews.uz\nУшбу масканлардаги беморлар 1- ва 2-сон Зангиота юқумли касалликлар шифохоналарига кўчирилади.\nСоғлиқни сақлаш вазирининг тегишли буйруғига асосан учта шифохона: Тошкент шаҳар тез тиббий ёрдам клиник шифохонаси, Тошкент шаҳар перинатал маркази ва Тошкент шаҳар 3-сон юқумли касалликлар шифохоналарини ўз йўналиши бўйича дастлабки тартибда фаолиятини давом эттириши белгилаб берилди. Бу ҳақда ССВ Ахборот хизмати хабар берди.\nУшбу шифохоналар жорий йилнинг 2 декабридан бошлаб коронавирус чалинган беморларни қабул қилишни тўхтатган, касалхоналардаги даволаниш давом эттирилиши талаб этиладиган беморлар тегишлилиги бўйича 1- ва 2-сон Зангиота юқумли касалликлар шифохоналарига кўчирилади.\nБеморлар чиқарилгандан сўнг муассаси ўрнатилган тартибда зарарсизлантирилади ва эпидемияга қарши чоралар кўрилиб, мавжуд тиббий жиҳозлар консервация қилинади. Инфекцияни даволашда қўлланилаётган дори воситалари заҳира сифатида сақланади.\nАввалроқ, беморлар камайгани боис, Тошкентдаги айрим тақсимлаш марказлари ёпилганди.


5 январь, 2017, 16:31\nТошкентнинг “Бунёдкор” жамоаси мавсумлар оралиғида ўз сафини тажрибали ҳужумчи билан тўлдирди.\n2016 йилги мавсумнинг иккинчи қисмини “Бухоро” жамоасида ўтказган молдовалик ҳужумчи Вадим Чемиртан кейинги фаолиятини Тошкентнинг “Бунёдкор” жамоаси билан боғлади. Бу ҳақда клуб расмий сайти хабар бермоқда.\nЧемиртан фаолияти мобайнида асосан Молдова клублари сафида тўп тепган. 29 ёшли ҳужумчи сўнгги мавсумларда ўз сермаҳсуллигини оширди. Натижада унинг ҳаракатларини Молдова миллий терма жамоаси мураббийлари ҳам эътиборсиз қолдирмай, 2016 йилдан бошлаб уни бош жамоага таклиф эта бошлашди.\nТўлиқ исми: Вадим Чемиртан\nТуғилган санаси: 21.07.1987\nВазни: 82 кг\nТрансферлар. Бунёдкор молдовиялик ҳужумчини ўз сафига қўшиб олиши мумкин


Шавкат Мирзиёев: Давлат иштирокини ҳеч зарурат бўлмаган соҳаларда ҳам сақлаб турибмиз / Ўзбекистон янгиликлари, энг сўнгги хабарлар\nСИЁСАТ 0 Шархлар 2245 кўрилди\nШавкат Мирзиёев: Давлат иштирокини ҳеч зарурат бўлмаган соҳаларда ҳам сақлаб турибмиз\nЎзбекистон Республикаси Президенти Шавкат Мирзиёев 11 декабрь куни давлат иштирокидаги корхоналарни ислоҳ қилиш натижадорлиги ва бу йўналишдаги устувор вазифаларга бағишланган йиғилиш ўтказди.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида иқтисодиётда давлат иштирокини босқичма-босқич камайтириш мақсади ҳам белгиланган эди. Шунга мувофиқ, жорий йил 14 январда Президентимизнинг “Давлат активларини бошқариш, монополияга қарши курашишни тартибга солиш тизимини ва капитал бозорини тубдан такомиллаштириш чора-тадбирлари тўғрисида”ги фармони қабул қилинди.\nЎтган қарийб бир йил мобайнида корхоналарнинг устав капиталидаги давлат улушини самарали бошқариш, иқтисодий ночор корхоналарни молиявий соғломлаштириш бўйича муайян ишлар амалга оширилди.\nТаҳлилларга кўра, бугунги кунда мамлакатимизда 2819 та давлат иштирокидаги корхоналар мавжуд. Уларнинг аксарияти эски усулда, самарасиз ишлагани сабабли ҳатто дивиденд тўлай олмайди.\nПрезидент бу ҳолатни жиддий танқид қилди.\n– Давлат иштирокини ҳеч зарурат бўлмаган соҳаларда ҳам сақлаб турибмиз. Давлат корхоналарини бошқариш, фаолияти самарасини ошириш, уларнинг функцияларини хусусий секторга бериш бўйича ҳали сезиларли ўзгаришлар бўлмади, – деди Шавкат Мирзиёев.\nШу боис, йиғилишда 2020 йилда давлат иштирокидаги корхоналарни бошқариш бўйича янги вазифалар белгиланди.\nАввало, бундай корхоналарни ислоҳ қилиш ёки тугатиш, сақлаш ёки хусусий секторга бериш масаласини ўрганиш бўйича Бош вазир, унинг ўринбосарлари ва маслаҳатчилари бошчилигида ишчи гуруҳлар ташкил этилди.\nЖумладан, ахборот технологиялари соҳасидаги 140 та корхона, ҳудудлардаги коммунал, қурилиш ва хизмат кўрсатиш субъектларига тегишли 1573 та, геология, металлургия, молия ташкилотлари бўйича 137 та, енгил саноат, машинасозлик ва электротехника тармоқларидаги 49 та, ижтимоий соҳа, туризм ва фармацевтика йўналишидаги 449 та, кимё, нефть-газ, энергетика соҳасидаги 42 та, қишлоқ хўжалиги ва озиқ-овқат тармоғидаги 330 та, саноат зоналаридаги 99 та корхона бўйича алоҳида ишчи гуруҳлар тузилиб, уларнинг ҳар бирига молия вазири ўринбосарлари бириктирилди.\nИшчи гуруҳларга бир ой муддатда ҳар бир корхонани тўлиқ хатловдан ўтказиб, уларнинг рентабеллиги, ҳозирги қуввати ва истиқболини таҳлил қилган ҳолда, 2020 йилга мўлжалланган аниқ режа ва таклифлар ишлаб чиқиш топширилди.\nКўплаб компанияларимиз молиявий ҳисобот юритиш, ички назорат ва аудит ўтказиш, бошқарувга мустақил аъзоларни киритиш каби масалаларда оқсаётгани кўрсатиб ўтилди.\nМутасаддиларга мазкур компанияларда корпоратив бошқарувни кенг жорий этиш, базавий соҳалардаги 32 та йирик корхонани ислоҳ қилишни жадаллаштириш бўйича топшириқлар берилди.\nСамарадорликнинг муҳим кўрсаткичлари – KPI (Key Performance Indicators) ҳар бир корхонада ишлаб чиқилиши ва мунтазам назорат қилиниши лозимлиги таъкидланди.\nДавлат улуши бўйича дивидендлар ҳисобланиши ва бюджетга ўтказилишини назорат қилиш тизимини такомиллаштириш бўйича ҳам вазифалар белгиланди.\nТранспорт вазирлигида Лойиҳа офиси тузиб, ушбу соҳадаги корхоналарга хусусий секторни жалб этиш юзасидан кўрсатмалар берилди.\nХусусийлаштиришга оид ёндашувларни тубдан янгилаш, халқаро экспертларни жалб этиб, бу борада бозор иқтисодиётига хос ва мос тизимга ўтиш зарурлиги таъкидланди.\nЙиғилишда муҳокама қилинган масалалар юзасидан зарур чора-тадбирлар белгиланди.


Президент Сурхондарёга қанча маблағ ажратилиши айтди\nКасалланганлар сони 179 260 962\nСоғайганлар сони 163 830 862\nВафот этганлар 3 882 169\nЖами овоз: 22336 та.\nПрезидент Шавкат Мирзиёевнинг Сурхондарё вилоятига ташрифи доирасида вилоят фаоллари билан учрашув ҳам кўзда тутилган бўлиб, айни пайтда бу тадбир бошланди. Бу ҳақда Kun.uz мухбири хабар қилди.\n“Бугунги учрашувимизнинг энг катта мақсади ўсиш нуқталарини аниқлаш, халқ фаровонлигини ошириш, одамларимиз натижадан қониқяптими, розими, мана шу саволларга жавоб берсак. Кўпроқ туманлар вакилларини эшитсак.\nБиз одамларни гапиришга, талаб қилишга ўргатдик. Энди халқимизни рози қилиш учун нималар қилишимиз керак? Мактабгача таълим, мактаб, олий таълим нима бўлади? Таълим сифатини қандай оширамиз? Мана шуларни аниқлаб олишимиз керак.\nСиновли йилларда яшаяпмиз. Дунё шиддат билан ўзгаряпти. Коронавирус бизга кўп нарсани ўргатди, кўзимизни очди. Тиббиётда жиддий ислоҳотлар зарурлигини кўрсатди. Албатта, ҳаракатларимиз билан буни жиловлаяпмиз, лекин хавф ҳали ёнимизда юрибди. Кўпчилигимиз яқинларимизни йўқотдик, чунки жиддий қарамадик, оддий грипп дедик. Кўп давлатлар ҳали чегараларини очгани йўқ. Биз очдик, лекин ҳали дунё билан алоқаларимиз олдингидек тикланмади.\nСурхондарёга келишдан мақсадларимиз улкан. 1 трлн 900 млрд маблағ ажратяпмиз. Лекин бунинг назорати бўлиши шарт. Қарсакбозлик қилманглар, менга муаммолардан гапиринглар ва уларнинг ечими устида изланайлик.\nМенга хабар беришди, Сурхондарёда одамлар президент билан учрашай, деб дод-фарёд қиляпти. Лекин ўша ҳудуднинг депутатлари йўқми? Шу халқ бизнинг халқимиз, боринглар, ўша ўзининг қўнғирот тилида гаплашинглар!\nКеча ҳокимга топшириқ бердим – барча ҳокимлар, секторлар раҳбарлари 1 йил давомида мен берган топшириқлар билан шуғулланади, биринчи ўринбосарга ваколатини топширади. Фақат белгиланган вазифалар билан шуғулланади, кабинетига кирмайди, маҳаллада ишлайди, ёшлар, хотин-қизлар, темир дафтар билан шуғулланади”, деди давлат раҳбари.\nКиритилди: 14:58 02.06.2021. Ўқилди: 1362 марта. Фикрлар сони: 0 та.\nИссиқда қайноқ чой ичиш фойдалими? Шифокор жавоб берди\n12:37 “Ҳақиқат ва тараққиёт” социал-демократик партиясини давлат рўйхатидан ўтказиш рад этилди\n12:24 «Реанимация бўлимлари деярли тўлган»: Зангиотада вазият оғирлашмоқда (ВИДЕО)\n12:18 Отабек Сатторийнинг апелляция суди санаси белгиланди


Фаргонада бирваракайига судланган 22 нотариус адлия тизимидан узларини оклашни сурамокда – КУН УЗ\nГлавная / Жамият / Фаргонада бирваракайига судланган 22 нотариус адлия тизимидан узларини оклашни сурамокда\n29.10.2018\tЖамият Comments Off on Фаргонада бирваракайига судланган 22 нотариус адлия тизимидан узларини оклашни сурамокда 64 Показы\nАдлия вазирлиги Нотариат ва Кадрлар бошкармаси фаргоналик нотариусларнинг Озодликка йуллаган мурожаатига муносабат билдиришни истамади.\n2016 йилда кетма-кет фирибгарликда айбланиб¸ бир хил хукм билан катта микдордаги жаримага тортилган 22 нафар собик давлат нотариуси Узбекистон адлия тизимидан оклов сурамокда.\nОзодлик оркали Узбекистон президенти¸ Олий суд ва Бош прокуратурасига мурожаат килган фаргоналик нотариуслар¸ 2016 йилги жиноят иши ва суд мажлисларини МХХ томонидан уюштирилган “буюртма иш”¸ узларини эса “МХХ фитнаси курбони” деб атайди.\nСуд томонидан окланмагунча¸ уз касбий фаолиятига кайта олмаслигини таъкидлаган фаргоналик нотариуслар иши буйича хозирча на Олий суд ва на Бош прокуратура Озодликка муносабат билдирди.\n2016 йилнинг май-декабрь ойларида Фаргона вилоятида кетма-кет 22 нафар давлат нотариуси ва 50 ка якин нотариал идора ходимига нисбатан жиноий иш очилиб¸ уларнинг хаммаси судга тортилган эди.\nБу шахсларнинг барчаси¸ Озодлик гаплашган собик нотариусларга кура¸ унта туман ва шахар судида нихоятда тезлик билан куриб чикилган ишлар нихоясида бир хил жиноятда айбланиб¸ бир хил хукмга лойик деб топилган.\n“Ушбу тергов харакатлари жиноятни очиш эмас, жиноят тукиб, буйнига куйишдан иборат булиб, сохта маълумотлар киритиб, бурттириб, мажбурлаб пул тулатиш ва охирида 22 та нотариусни аввалдан тайёрлаб куйилган бир хил хукм билан айбдор килишдан иборат булди”¸ дейилади Озодликка юборилган мурожаатномада.\nОзодлик гаплашган фаргоналик нотариусларнинг айтишича ¸ “нотариуслар киргини” Фаргона вилояти Адлия бошкармасининг собик бошлиги Мирхаëт Назаралиев вилоят хокими ва вилоят МХХ бошлиги билан чикиша олмай колганлиги учун, уни ишдан бушатиш максадида уюштирилган.\n“Иш бошдан-охиригача МХХ назоратида булди. Ишни шулар бошлади¸ колганини прокуратурага килдирди. У пайтда¸ прокуратура хам¸ Адлия ва суд тизими хам МХХ назоратида эди. Расман МХХ бошда бир куринди – улар машина олмокчи булган одамнинг машинафуруш мендан нотариусда хужжат расмийлаштириш учун фалон пул олди¸ деган гапини ëздириб олиб¸ бу ишга умуман алокаси булмаган 22 та нотариусни фирибгарлик билан пулни алдаб олди¸ деган айб билан ëппасига жиноятчига чикарди. Иш процессуал коидалар бузилган холда олиб борилди¸ хукм олдиндан аник¸ яъни кафан олдиндан бичилган булган”¸ дейди Озодлик билан сухбатда судланган нотариуслардан бири.\nУнлаб мурожаатга бир хил жавоб\nФаргоналик нотариуслар¸ суд хукми билан узларига нисбатан Жиноят Кодексининг 45-моддаси (Муайян хукукдан махрум килиш) кулланилгани боис¸ уч йил муддатга нотариат тизимида ишлаш такиклангани¸ айни пайтда Нотариат тугрисидаги конунга мувофик¸ бу муддат тугаганидан сунг хам¸ давлат нотариуси булиб ишлай олмасликларини айтадилар.\n“2016 йил охирида янги президент келиши билан судланганлик олиб ташланди¸ амнистия булдик¸ лекин Адлия тизимига ишга олмаяпти. Бизга карши хаводан жиноят иши тукилди¸ хар биримиз 30 миллиондан 100 миллион сумгача жарима туладик. Майли¸ пулни кайтариб берсин¸ демаяпмиз. Лекин бизнинг ишимизни¸ керак булса¸ кайта куриб чикиб¸ окласин. Биз жиноят килмаганмиз¸ жиноят ишига каралса¸ унинг кандай тукилгани шундок куриниб турибди. Объектив куриб чикишсин¸ суровимиз шу”¸ дейди давлат нотариат тизимида 9 ой ишлаб-ишламай жиноятчига чикарилган Элмурод Мирзаев.\nУнга кура¸ шу суров билан президент портали¸ Олий суд ва Бош прокуратурага килинган расмий мурожаатларга номига жавоб берилган ва бирор тизим Фаргона нотариат тизимида “уюштирилган сохта жиноят ишлари”ни кайта куриб чикишга кизикиш курсатмаган.\n“Олий судга мурожаат килсак¸ Олий суд Фаргонада берилган жавобни шундай олиб¸ конун буйича хукм чикарилган¸ деган гапни кайтариб жунатаяпти. Биз улардан ишни кайтадан очиб¸ объектив куриб чикинглар¸ деб сураяпмиз¸ булар эски жавобни кайтариб юбораяпти. Прокуратурага мурожаат килсак¸ айни жавоб. Улар¸ албатта¸ иш нотугри булган¸ демайди¸ деса ишни олиб борганлар жазоланиши керак булади. Бу одамлар хозир хам прокуратура тизимида ишлаяпти. Шунинг учун бизни оклашдан хеч ким манфаатдор эмасга ухшайди”¸ дейди Озодлик гаплашган фаргоналик нотариуслардан яна бири.\nОзодлик фаргоналик собик давлат нотариуслари номидан Озодликка юборилган мурожаат матнини муаллифлар рухсати билан Адлия вазирлиги Кадрлар бошкармаси ва Бош прокуратурага юбориб¸ улардан муносабат суради.\nАдлия вазирлиги Кадрлар бошкармаси бу масалада “изох берилмаслигини”ни билдирди.\nФаргона вилоят Адлия бошкармасининг Озодлик богланган расмийлари эса¸ бу нотариусларнинг оклов суровини факат суд куриб чикишга ваколатли эканини таъкидлаб¸ уларга яна судга мурожаат килишни тавсия килди.\nХозирча Бош прокуратура бу мурожаат юзасидан расмий жавоб бермади.\nПред. Халк таълими вазири уринбосари Aлишер Саъдуллаев вазифасидан озод этилди\nСледующая Узбекистонда ички озик-овкат бозорини таъминлаш назорат остига олинади


Педагогика факультети - QarshiDU.Uz\nЎзбекистон Республикаси Олий ва ўрта махсус таълим вазирлиги томонидан 2015-йил 16-январда тасдиқланган “Университет факультетлари ва кафедралари тузилмаси”, Ўзбекистон Республикаси Президентининг 2017-йил 20-апрелдаги ПҚ-2909-сон, 2018-йил 07-майдаги ПҚ-3689-сон, 2018-йил 05-июндаги ПҚ-3289-сон қарорига асосан ўзгартириш киритилганлиги маълум қилиниб, 2018-йил 20-октябрда тасдиқланган “Қарши давлат университети ташкилий тузилмаси”га мувофиқ Мактабгача ва бошланғич таълим факультети, 2019-йил 20-декабридан университет ректорининг 651 Х буйруғига мувофиқ Педагогика факультети қайта ташкил этилди.\n2003-йилда факультет Педагогика-психология деб номланди ва факультет декани этиб профессор А.Чориев тайинланди.\n2007-йилдан факультет декани этиб доцент Б.Жўраев, 2014 апрелидан 2021 йил апрел ойига қадар доцент Ш.Нуруллаевалар фаолият юритдилар. 2021 йил май ойидан бошлаб факультет декани вазифасида п.ф.ф.д. (PhD) И.Юлдошев фаолият юритмоқда.\nФакультет таркибида Мактабгача таълим, Бошланғич таълим, Педагогика, Психология ва Факультетлараро чет тили (ижтимоий ва гуманитар йўналишлар учун) кафедралари мавжуд.\nФакультетда жами 4288 нафар талаба, 62 нафар магистр, 3 нафар таянч доктарант ва 1 нафар мустақил изланувчи таҳсил олмоқда. Факультетда 27 та ўқув хона, маънавият хоналари мавжуд. Факультет кафедраларида 92 штат бирлигида 2 нафар фан доктори, профессор, 1нафар профессор, 10 нафар доцент, 8 нафар фан номзоди катта ўқитувчи, 6 нафар фалсафа доктори (PhD), 8 нафар катта ўқитувчи ва 57 нафар ассистент-ўқитувчи фаолият кўрсатмоқдалар.\nИлмий салоҳият 29% ни ташкил этади. Кейинги 3 йилда 6 нафар ўқитувчи тадқиқот ишларини якунлаб номзодлик гувоҳномасини олдилар.\nЮлдошев Исмоил Абриевич\nТелефон: (+998 90) 187-76-52\nҚабул вақти: Ҳар куни 15.00-17.00 (Шанбадан ташқари)\nТелефон: (+998 90) 638-03-80\nЮлдашев Содиқ Норчаевич\nРажабов Адҳам Умаркулович\nНазиров Зулқайнар Шаропович\nУсманов Нодирбек Бахрамович\n5110900 - Педагогика-психология\nҚуйидаги мутахассисликлар бўйича магистларни тайёрлайди:\n5А111701 – Таълим ва тарбия назарияси ва методикаси (бошланғич таълим);\n5А111801 – Таълим ва тарбия назарияси ва методикаси (мактабгача таълим);\n5А110901 – Педагогика назарияси ва тарихи (фаолият турлари бўйича);\n5А210201 – Психология(фаолият турлари бўйича)\nФакультетда таълим йўналишлари бўйича ўқув адабиётлари, монография, ўқув – услубий қўлланмалар ва ишланмалар ҳамда ўқитиладиган фанларнинг ўқув –услубий мажмуаларини тайёрлашга алоҳида эътибор қаратилган. Яратилган электрон мажмуалар ахборот ресурслари маркази, ЗиёНЕТ ва бошқа сайтларга жойлаштириб борилмоқда. Профессор–ўқитувчилар томонидан охирги уч йилда 6 та дарслик, 5 та монография, 10 ўқув–услубий қўлланма, 170 дан ортиқ мақолалар нашр этилди.\nФакультетдаги кафедралар мутахассислари Қарши шаҳридаги умумтаълим мактаблари ва МТМлар билан ўзаро ҳамкорликда иш олиб борадилар.


ТОП-10: Энг харидоргир 5G-смартфонлар рейтингида кутилмаган лидер! - Terabayt.Uz\nТОП-10: Энг харидоргир 5G-смартфонлар рейтингида кутилмаган лидер!\nКейинги бир йил давомида кўплаб ишлаб чиқарувчилар турли нарх тоифаларида 5G-смартфонлар тақдим этишган. Counterpoint эса жорий йилнинг октябрь ойида улардан қайсилари энг кўп сотилгани бўйича қизиқ статистикани эълон қилди.\nУнга кўра, бешинчи авлод уяли алоқа тармоғини қўлловчи телефонлар бозорида iPhone 12 етакчи экан. Гарчи бу модел октябрнинг атиги сўнгги икки ҳафтасида сотилган бўлса-да, ўша ой рейтингида бозорнинг 16 фоизлик улуши билан биринчи ўринни олган!\nҚизиғи – унинг янада илғор iPhone 12 Pro версияси рейтингда иккинчи ўринни эгаллаган бўлсада, 5G-смартфонлар бозорида унинг ҳиссаси икки бараварга кам – 8 фоиз. Кучли учликни Galaxy Note 20 Ultra 5G флагмани якунлаган бўлса-да, бозорда унинг улуши яна икки карра паст – бор-йўғи 4 фоиз.\nГувоҳи бўлаётганингиздек, октябрда энг кўп сотилган 5G-смартфонлар топ-ўнталигига Huawei Nova 7, Huawei P40, Oppo A72, Huawei P40 Pro, Galaxy Note 20, Galaxy S20+ ҳамда Oppo Reno4 SE моделлари кирган.\nИшлаб чиқарувчилар кесимида қараганда, кучли ўнталикда энг кўпи Huawei ҳамда Samsung маҳсулотлари экан – ҳар бирининг учтадан қурилмаси. Рейтинг бошидаги иккита поғонани Apple айфонлари забт этган бўлса, қолган иккита ўринни Oppo компаниясининг вакиллари банд қилган.\nЮқоридаги маълумотларни эълон қилган Patently Apple нашри яна бир қизиқ жиҳатни таъкидлаган. октябрда икки ҳафтагина сотилган iPhone 12 модели нафақат ўша ой рейтингида, балки йил бошидан буён ҳисоблаганда ҳам энг харидоргир 5G-смартфон бўлган. Яъни, ушбу айфоннинг икки ҳафтада сотилгани каби кўрсаткичга йил бошидан бери сотилиб келаётган бирорта 5G-смартфон эриша олмаган!\n#Apple #Apple iPhone #Huawei #Oppo #Samsung #Android смартфон #янги технологиялар # 5G смартфон #5G-смартфони #Apple iPhone 12 #Samsung Galaxy S20 Plus #Apple iPhone 12 Pro #Samsung Galaxy Note 20 #Huawei P40 #Huawei Nova 7 #Samsung Galaxy Note 20 Ultra


Қонундаги ўғри Лоту Гули отиб кетилди, Равшан Золотой қўлга олинди\n19 август куни Туркиянинг Анталия шаҳрида асли гуржистонлик “вор в законе” Нодир Салифов отиб кетилди. “Элтуз”га етиб келган маълумотга кўра, Лоту Гули лақаби билан машҳур Нодир Салифовнинг бошига тўрт дона ўқ узилган.\nКўп ўтмай, турк полицияси Лоту Гули билан яқин алоқада бўлган Хан Ахмедлинскийни қўлга олган. Лоту Гулининг қотили айнан у экани айтилмоқда.\n“Элтуз” манбасига кўра, Хан Ахмедлинский қотилликдан бир неча дақиқа ўтиб асли ўзбекистонлик авторитет Равшан Муҳиддинов (лақаби Равшан Золотой)га қўнғироқ қилган.\nОрадан кўп вақт ўтмай турк полицияси Равшан Золотойни Истанбулнинг Белек Дузу даҳасидаги вилласидан олиб кетган.\n48 яшар Нодир Салифов умрининг 12 йилини Озарбайжондаги қамоқхоналарда ўтказган, озодликка чиққач, Туркияга йўл олганди.\n2018 йилда турк полицияси уни мамлакатдан депортация қилди. Аммо у кўп ўтмай яна Туркияга ноқонуний йўллар билан кириб келгани айтилади.\nХан Ахмедлинскийни икки кун олдин Истанбулда Аҳтам Cамарқандский ва унинг одамлари билан кўришган эди.\nРавшан Муҳиддинов (Равшан Золотой) жиноий авторитетларга яқин бўлган тадбиркор Ғафур Раҳимовнинг жиянидир. Жорий йилнинг март ойида “Элтуз” Ғафур Раҳимов ва Равшан Золотой ўртасида келиб чиққан зиддиятлар ҳақида хабар берган эди.\ndata-title="Қонундаги ўғри Лоту Гули отиб кетилди, Равшан Золотой қўлга олинди" data-description="<!-- wp:paragraph --> <p>19 август куни Туркиянинг Анталия шаҳрида асли гуржистонлик “вор в законе” Нодир Салифов отиб кетилди. "Элтуз"га етиб ..." data-image="https://eltuz.com/wp-content/uploads/2020/08/r62480006.jpg" data-url="https://eltuz.com/sas/214766/" data-services="facebook,odnoklassniki,twitter,telegram" data-counter="ig">


Сурияда президент сайловлари қандай ўтди - 27.05.2021, Sputnik Ўзбекистон\nСурияда президент сайловлари қандай ўтди\nСурияда бўлиб ўтган президент сайловлари фуқаролар қандай овоз берди? Sputnik сайлов жараёни акс этган суратларни жамлади. 27.05.2021, Sputnik Ўзбекистон\nСурияда 26 май куни президент сайловлари бўлиб ўтди. Амалдаги президент Башар Асад, мухолифатчи Маҳмуд Аҳмад Марий ва собиқ вазир Абдулла Саллум Абдулла давлат раҳбари лавозими учун курашишди. Ҳозирда овозлар ҳисобланмоқда.\nсурия, сайловлар, мултимедиа, фото\n17:29 27.05.2021 (янгиланди: 23:02 27.05.2021)\nСурияда бўлиб ўтган президент сайловлари фуқаролар қандай овоз берди? Sputnik сайлов жараёни акс этган суратларни жамлади.\nСурияда 26 май куни президент сайловлари бўлиб ўтди.\nМамлакатда ва чет элларда яшовчи 18 миллиондан ортиқ суриялик фуқаролар президентлик сайловларида овоз бериш ҳуқуқига эга эди.\nСурия президенти сайловлари давомат юқорилиги сабаб 5 соатга узайтирилди.\nСуриянинг амалдаги президенти Башар Асад ва унинг рафиқаси Асма Асад сайловда овоз берди.\n© Sputnik / Mikhail Voskresenskiy / Фотобанкка ўтиш\nДавлат раҳбари лавозими учун амалдаги президент Башар Асад, мухолифатчи Маҳмуд Аҳмад Марий ва собиқ вазир Абдулла Саллум Абдулла ўзаро курашди.\nДамашқда овоз бераётган аёл.\nДамашқда овоз бериш жараёни бошланиши арафасида оммавий тантаналар, концертлар бўлиб ўтди.\nСурияда 51 киши президентлик сайловида қатнашиш истагини билдирган эди, аммо атиги уч киши рўйхатдан ўтишга муваффақ бўлди.\nСурияликлар сайловда фаол иштирок этишди.\nСурияда 2014 йилдаги сайловда Башар Асаднинг қўли баланд келган эди.\nОвоз бериш жараёнини турли давлатлардан таклиф этилган экспертлар кузатиб борди.\nовоз бериш учун 12 102 та сайлов участкалари ташкил этилди. Фуқаролар чет элдаги ҳам элчихоналарда овоз бериш имконига эга бўлишди.


Визуал болани қандай тарбиялаш керак? — Minbar\nВизуал болани қандай тарбиялаш керак?\n2 та карточка 4 мар 14:00 3 дақиқада ўқийсиз\n1. Визуални қандай аниқлаш мумкин?\n2. Ахборотни визуалга қандай етказиш мумкин?\nҲамма болалар истеъдодли бўлиб туғилади ва янги нарсаларни ўрганишни яхши кўради. Кичкинтой тўғри ривожланиши, янги билимларни ўзлаштириши ва мактабда яхши ўқиши учун унга тўғри ёндашиш керак.\nДунё ҳақидаги билимларни инсон сезги органлари ёрдамида олади – кўради, эшитади, ҳис қилади. Эҳтимол сизга маълумдир, одамлар уч хил бўлади: визуал (кўз орқали идрок қилиш қобилияти ривожланган), аудиал (эшитиш орқали идрок қилиш қобилияти ривожланган), кинестетик (ушлаб кўриб идрок қилиш қобилияти ривожланган). Ҳар биримизда буларнинг учаласи ҳам бўлади, аммо фақат биттаси етакчи ҳисобланади.\nФарзандингиз билан самарали ишлаш учун у ушбу уч тоифадан қайсига мансублигини билиб олишингиз керак.\n1Визуални қандай аниқлаш мумкин?\nЮқорида айтилганидай визуаллар оламни кўриш орқали идрок қиладиган одамлардир.\nВизуаллар нутқида оламни кўриб идрок этиш билан боғлиқ сўзларни (кўриш, кузатиш, бир қараганда, кўрганингиздай), шунингдек нарсанинг ташқи белгиларини тавсифловчи сифатларни (ёрқин, шаффоф, катта ва ҳ.) кўп ишлатади. Боладан бирон-бир воқеани, масалан, денгизга саёҳатини тасвирлаб беришни сўранг. Визуал денгиз кўм-кўк, қуёш сариқ эди дейди, сув юзидаги шуълаларни ва бошқа манзараларни эслайди. Аудиал чайкаларнинг қичқириғи, тўлқинларнинг шовуллаши ҳақида, кинестетик эса илиқ қум ва ёқимли тўлқинлар ҳақида гапириб беради.\nКичкинтой гўдаклигиданоқ бир жойда ўтириб ниманидир узоқ вақт томоша қилиши мумкин. Энг муҳими, онасига кўзи тушиб турса бас. Одатда визуаллар алоҳида ухлашга осон кўникиб кетишади.\nБоланинг кўз хотираси яхши бўлади, майда-чуйда деталларгача пайқай олади.\nОдатда мулоқот пайти визуалларнинг нигоҳи салгина юқорига қаратилган бўлади.\nМактабда уйга берилган вазифаларни доскадан кўчириб олишга ҳаракат қилади. Кейинчалик бировлардан сўраб юргандан кўра ҳозир ёзиб олганим маъқул деб ўйлайди.\nТанаффус пайти бундай болалар кўпинча синфхонада қолишади. Коридорга чиққан тақдирда ҳам ғала-ғовурга аралашмай, бошқа болаларни кузатишни афзал кўради.\n2Ахборотни визуалга қандай етказиш мумкин?\nАлбатта расмлар ёрдамида. Масалан, болага ширинликлар тишни зарарлайди, шунинг учун эрталаблари тишни яхшилаб ювиш керак дейишингиз мумкин. Лекин унга ширинликлар туфайли қурт еб қўйган тишларни кўрсатмагунингизча у айтганларингизни жиддий қабул қилмайди.\nБола билан унинг “тилида” гаплашишингиз керак. Масалан, унинг қилиқларидан норозилигингизни бармоғингизни нуқиб ёки бошингизни чайқаб билдиринг.\nБола билан гаплашганда предметнинг ташқи белгиларини, унинг қандай жойлашганини тавсифловчи сўзларни ишлатинг.\nБола яхши ўқиб-ўрганиши учун жадваллар ва бошқа кўргазмали қуроллардан фойдаланинг, матндаги энг муҳим жойларни бўяб қўйинг.\nДарсда ёки уйга берилган вазифани бажараётганда визуал бола расм, чизма, схемаларни чиза олиши учун унинг олдида доим бир варақ қоғоз туриши керак, бу унга материални яхшироқ ўзлаштиришга ёрдам беради.\nАйтгандай, вақт ўтиши билан идрок қилиш тарзи ўзгариши мумкин. Мактабга боргунча болалар дунёни асосан ушлаб кўриш орқали идрок қилади, яъни кинестетик бўлади. Улғайгачгина визуал ва аудиалга айланадилар.\nаудиал визуал кинестетик\n13 сен 10:37 7 дақиқада ўқийсиз\nУни тасодифан суратга олган француз устасини қўриқчисига калтаклатиб, оёғини ўптирган Саудия маликаси суд қилинди\n12 сен 19:51 1 дақиқада ўқийсиз\nФирдавс Абдухолиқов "Ўзбеккино" Миллий агентлиги Бош директори бўлди\n12 сен 16:13 1 дақиқада ўқийсиз\nНуқтаи назар: Қанча гўшт ейишини оддий халқдан сўрасин, айтади\n12 сен 13:11 3 дақиқада ўқийсиз\nТошкентдаги Президент мактабига Сергелидаги мактаблардан энг кўп ўқувчи қабул қилинди\n12 сен 11:17 2 дақиқада ўқийсиз\nУч ёшгача бўлган болага нима ва нима учун керак?\n12 сен 10:35 1 дақиқада ўқийсиз


«Ўзатом» раҳбари BEST2018 Будапешт энергетик саммити ишида иштирок этди\n17 - декабрь 2018 / 16:33 212\n2019 йил январида Ўзбекистон делегацияси Венгрияга боради ва бунда «Пакш» АЭС фаолияти билан яқиндан танишишга муваффақ бўлади. Ташриф давомида фаолият кўрсатаётган АЭС ва ушбу мамлакатнинг атом энергетикаси соҳасидаги қонунчилиги билан танишиш мақсадида Венгрия идораларида учрашувлар ташкил қилинади.\nУшбу келишувларга “Ўзатом” агентлиги бош директори Жўрабек Мирзамаҳмудов томонидан шу йилнинг 4 декабрида BEST2018 Будапешт энергетик саммити доирасида ўтказилган музокаралар давомида эришилди.\nBEST 2018 – Будапешт энергетик саммити Европа минтақасидаги энг муҳим энергетик конференциялардан ҳисобланади ва ҳар йили ўтказилади. Саммитда 300 дан зиёд киши – йирик энергетик компаниялар етакчилари, экспертлар, ҳукумат вакиллари ва Европанинг етакчи сиёсатчилари иштирок этди.\nШунингдек, BEST 2018 доирасида Соф энергия форуми - BEST Clean Energy Forum бўлиб ўтди. Ушбу анжуман иштирокчиларга энергетика, қайта тикланувчан энергия манбалари, табиий газ сектори ва муқобил энергия манбалари ривожланиши масалалари ва муаммоларини муҳокама қилиш имкониятини яратади.\nАнжуман доирасида “Ўзатом” агентлиги бош директори саммитнинг “Яшил энергетика дунёсида атом энергетикасининг роли. «Пакш-2» АЭС мақоми” мавзусидаги ялпи мажлисида иштирок этди ва унда Ўзбекистонда АЭС қурилиши лойиҳаси бўйича маъруза қилди. Шунингдек, унда Ўзбекистон томонидан бундай қарор қабул қилинишининг асосий сабаблари изоҳланиб, МАГАТЭ тавсияларига қатъий риоя қилинган ҳолда амалга оширилган ишлар ва яқин келажакка мўлжалланган режалар бўйича батафсил маълумот берилди.\nСаммитнинг ялпи мажлисида Венгриянинг “Пакш” АЭС ни кенгайтириш ишлари бўйича портфелсиз вазири Янош Шули, «FORATOM» Европа атом иттифоқи Президенти Теодор Чирица, «MVM Group» Венгрия энергетик компаниясининг атом энергетикаси бўйича директори Пал Ковач, «Urenco group» компаниясининг маркетинг бўйича бошқарувчиси Дебби Бресли хоним маъруза қилди ҳамда Европада атом энергетикаси аҳамиятини қайд этди. Бунда Париж битими доирасида газ чиқарилишини қисқартириш бўйича келишувларни таъминлаш ва “Росатом” давлат корпорация билан биргаликда “Пакш-2” лойиҳасини амалга ошириш ҳолати ва режаси шароитида бу алоҳида аҳамият касб этади.\nШунингдек, ядро энергетикаси, қайта тикланувчан энергия манбалари, табиий газ сектори ва муқобил энергия манбалари ривожланиши масалалари ва муаммолари муҳокама қилинди.


Маҳсулот коди: 26\nМаҳсулотни кўрганлар сони: 20661\nМаълумингизким, фазилатли шайх Муҳаммад Содиқ Муҳаммад Юсуф ҳазратлари муборак Рамазон кунларида «Руҳий тарбия» суҳбатлари олиб бордилар. Мазкур суҳбатларда «Руҳий тарбия» китобига оид мавзулар бўйича маърузалар тингланди. Эътиборингизга ҳавола қилинаётган аудиотўпламга ушбу китобнинг «Тикланиш» деб номланган иккинчи жузига оид маърузалар киритилди.\nНоми: «Руҳий тарбия». 2-жуз. «Тикланиш» (2та CD МР3)\nҲажми: 870 дақиқа\n42. Аллоҳ таолога муҳаббати